title: Paljastavat valheet

text: Agentti Ben Reynolds työskentelee FBI:ssa ja on Lightman Groupin FBI-yhdyshenkilö. Hän auttaa firmaa saamaan uusia tapauksia ja tarjoaa oppejaan lainvalvonnasta täydentämään Lightman Groupin tieteellistä osaamista.


title: Paljastavat valheet

text: Emily on Cal Lightmanin 16-vuotias tytär. Hän asuu vuorotellen isänsä ja äitinsä luona. Cal on hyvin suojelevainen tytärtään kohtaan, mutta tästä huolimatta tyttö joutuu silloin tällöin tekemisiin The Lightman Groupin tapausten kanssa. Hän tuntee muutamia isänsä valheenpaljastustekniikoita ja pystyy lukemaan isänsä tunnetiloja.


title: Mentalisaatio

text: Mentalisaatiolla tarkoitetaan kykyä hahmottaa mielen aktiivista toimintaa itsessä tai muissa ihmisissä. Mentalisaatio on osa ihmisen psykososiaalista kehitystä, ja on havaittavissa lapsissa noin 4-5 vuoden iässä. Tällöin lapsi ymmärtää mielentilojen, uskomusten ja toiveiden olemassaolon ja kykenee täten ennakoimaan omia kokemuksiaan ja toisten ihmisten toimintaa.


title: Mentalisaatio

text: Mentalisaatiokyvyn syntyyn tarvitaan Fonagyn mukaan kyky erottaa oma mieli muiden mielistä (ks. mielen teoria) sekä kyky erottaa mielen todellisuus ulkoisesta todellisuudesta.


title: Heikki Mustonen

text: Heikki August (Aukusti) Mustonen (30. huhtikuuta 1922 Sotkamo – 18. joulukuuta 1993 Sotkamo) oli suomalainen poliitikko ja maanviljelijä. Mustonen toimi SKDL:n kansanedustajana Oulun läänin vaalipiiristä vuosina 1966–1979, 1983 ja 1985–1987.


title: Heikki Mustonen

text: Mustonen oli vaikutusvaltainen varsinkin Kainuun seudulla. Hän istui Sotkamon kunnanvaltuustossa vuodesta 1953 alkaen yli 30 vuotta ja toimi välillä myös sen puheenjohtajana. Mustonen kuului Sotkamon kunnanhallitukseen 1957–1966 ja Kainuun maakuntaliiton hallitukseen 1969–1980.


title: Heikki Mustonen

text: Mustonen oli SKDL:n liittoneuvoston jäsen vuosina 1964–1975 ja liiton puheenjohtaja 1967–1975. Hän kuului myös Kainuun maatalouskeskuksen johtokuntaan, Maatalouskeskusten liiton johtokuntaan, Kainuun osuusliikkeen edustajistoon ja Maatalousyrittäjien eläkelaitoksen hallitukseen.


title: Heikki Mustonen

text: Mustonen putosi eduskunnasta vaaleissa 1979. Vaaleissa 1983 hän palasi kansanedustajaksi saatuaan lähes saman äänimäärän kuin pudonnut Pentti Liedes. Mustonen sai valtakirjansa, ja hän istui eduskunnassa maaliskuusta joulukuuhun, mutta Liedeksen kannattajat riitauttivat asian ja KHO kumosi tuloksen uuden ääntenlaskennan perusteella. Mustonen edusti SKDL:n enemmistöä ja Liedes SKP:n oppositiota. Liedes kuoli elokuussa 1985, jolloin Mustonen nousi jälleen kansanedustajaksi. Vuonna 1987 Mustonen ei enää asettunut ehdolle, ja hän vetäytyi viettämään eläkepäiviä.


title: Heikki Mustonen

text: Vuonna 1993 Mustonen otti kantaa tammikuun 1994 presidentinvaaleihin ilmoittamalla tukevansa Suomen EY-jäsenyyttä vastustanutta Keijo Korhosta. Mustonen kuului ehdokkaan asettaneen Suomen kansan itsenäisyysrintaman hallitukseen. Mustonen kuoli juuri ennen vaaleja.


title: HMS Albion (R07)

text: HMS Albion (viirinumero R07) oli Britannian Kuninkaallisen laivaston "Centaur"-luokan lentotukialus.


title: HMS Albion (R07)

text: Alus tilattiin Swan Hunter and Wigham Richardsonilta. Sen köli laskettiin 22. maaliskuuta 1944 ja alus laskettiin vesille 16. toukokuuta 1947. Hinaajat "Beamish", "Hendon" ja "George V" hinasivat 18. lokakuuta 1949 aluksen Jarrowista Rosythiin. Matkalla alus törmäsi neljä merimailia Longstonen majakasta "SS Empire Wappingiin", joka upposi. "HMS Albion" sai suuren reiän peräänsä ja oli lähellä upota, jolloin hinaajat siirsivät aluksen matalikolle St. Abbs Headiin. Alus saatiin lopulta Rosythiin, vaikka sen konehuoneessa olikin puolitoista metriä vettä. Rosythissa aluksen rakennustöitä jatkettiin ja se valmistui toukokuussa 1954.


title: HMS Albion (R07)

text: "HMS Albion" liitettiin koulutusjakson jälkeen Välimeren laivastoon, johon se liittyi syyskuussa. Aluksesta tehtiin lentotukialusosaston lippulaiva. Alus osallistui 1956 Suezin kriisin aikaisiin iskuihin Egyptin armeijaa vastaan. Se oli huollettavana tammikuusta toukokuuhun 1958 sekä 18. elokuuta - 14. joulukuuta 1959 Portsmouthissa.


title: HMS Albion (R07)

text: Alus palveli Kauko-Idässä, Australiassa, Uudessa Seelannissa sekä Etelä-Atlantilla ja Intian valtamerellä ennen paluutaan Portsmouthiin, jossa se poistettaisiin palveluksesta. Se suunniteltiin Australian laivaston lentotukialuksen "HMAS Melbournen" korvaavaksi alukseksi, mutta ajatuksesta luovuttiin. Tämän jälkeen "HMS Albion" siirrettiin 17. joulukuuta 1960 Portsmouthin telakalle muutettavaksi helikopteri- eli kommandotukialukseksi. Alus palasi palvelukseen elokuussa 1962, minkä jälkeen se kykeni kuljettamaan 700-900 merijalkaväensotilasta varusteineen ja 16 Westland Wessex helikopteria.


title: HMS Albion (R07)

text: Alus harjoitteli palvelukseen palattuaan 845 ja 846 laivueiden sekä merijalkaväen 40 Commando yksikön kanssa yhteistoimintaa ennen siirtoaan Kauko-Idän laivastoon, jossa alus oli 1966 Borneon rannikolla Indonesian kriisin aikana sekä 1967 Adenissa vetäydyttäessä alueelta. "HMS Albion" oli huollettavana Portsmouthissa 8. syyskuuta 1966 - 14. syyskuuta 1967 ja heinäkuusta 1969 20. maaliskuuta 1970.


title: HMS Albion (R07)

text: "HMS Albion" matkasi maaliskuussa 1971 Portsmouthista Kauko-Itään. Alus vieraili matkan aikana Ascension Islandilla sekä Durbanissa. Se oli 3.-6. toukokuuta Bombayssä, minkä jälkeen sille siirrettiin Changin edustalla merijalkaväen osasto.


title: HMS Albion (R07)

text: "HMS Albion" saapui 10. lokakuuta 1972 Portsmouthiin, jossa sen varusteet sekä aseet poistettiin. Alus poistettiin palveluksesta 2. maaliskuuta 1973 ja se myytiin 22. lokakuuta Pohjanmeren öljykentille raskaaksi nosturiksi. Suunnitelma kuitenkin kariutui ja se romutettiin 16. marraskuuta Faslanessa.


title: Perioperatiivinen hoitotyö

text: Perioperatiivinen hoitotyö käsittää pre-, intra- ja postoperatiivisen hoitotyön vaiheet. Preoperatiivisella hoitotyöllä tarkoitetaan välittömästi ennen operaatiota/leikkausta toteutettavaa hoitotyötä, intraoperatiivisella operaation aikaista leikkaussalissa tapahtuvaa hoitotyötä ja postoperatiivisella välittömästi operaation jälkeen yleensä heräämössä toteutuvaa hoitotyötä.


title: Kutalanjoki

text: Kutalanjoki on Hämeenlinnassa virtaava joki, joka yhdistää Katumajärven Vanajaveteen. Jokea pidetään tärkeänä pienvesistönä. Se on luonnontilassa ja kesäisin sen rannoilla kasvavat risukot antavat suojaa useille pesiville linnuille.


title: Kutalanjoki

text: Katumajärven rannassa kulkee polku pitkospuineen ja Kutalan joen ylittää järven puolella pieni silta. Reitille pääsee Idänpään uimarannalta.


title: Kutalanjoki

text: Kutalanjoen kulkua on muutettu moneen otteeseen historian aikana. Alun perin joki on virrannut alaosaltaan kaksihaaraisena, mutta nykyään sen alajuoksu on yksihaarainen ja suoraksi kaivettu. Kutalanjoki on 1,7 kilometriä pitkä ja pudotuskorkeutta tällä matkalla on noin 1,6 metriä. Nimestään huolimatta se voidaan laskea vesistötyypiltään puroksi. Leveyttä sillä on keskimäärin 3 metriä ja laskennallinen keskivirtaama on 0,5 kuutiota sekunnissa. Vedenlaatu joessa on pääosan vuodesta vähintään tyydyttävää.


title: Kutalanjoki

text: Kutalanjoen kunnostustarpeita selvitettiin alkukesästä vuonna 2013 maastokatselmuksin, joiden perusteella alueelle laadittiin Mikko Tiaisen opinnäytteenä kunnostussuunnitelma. Kesällä 2015 Vanajavesikeskus teetti Kutalanjokeen elinympäristökunnostuksen ja kahteen paikkaan rakennettiin uudet suvannot parantamaan kalojen elinolosuhteita. Samalla tehtiin onkipaikka Kutalan päiväkodin lähelle.


title: Lummenne

text: Lummenne eli myös Lummene on Keski-Suomessa Kuhmoisissa ja Päijät-Hämeessä Padasjoella sijaitseva järvi. Järvi laskee sekä Kokemäenjoen vesistöön että Kymijoen vesistöön, joten se on tyypiltään bifurkaatiojärvi.


title: Lummenne

text: Järven pinta-ala on 1 796 hehtaaria eli 18 neliökilometriä. Se on 10,7 kilometriä pitkä ja 5,9 kilometriä leveä. Järven suurin määrittävä tekijä on Salonsaari eli Huikkolansaari, joka on viisi kilometriä pitkä ja 1,8 kilometriä leveä. Se jakaa järven kahdeksi järvialueeksi, joista pienempää itäosaa kutsutaan Jakaranseläksi. Tämä selkä ahtautuu Salonsaaren ohi pohjoisessa Uitinsalmessa ja etelässä Pukkisaarta kiertävissä Juurakko- ja Sorsansalmessa. Selän eteläpäässä järvi jatkuu Nivunniemen ja Sorsaniemen välistä alkavalla lähes kolme kilometriä pitkällä lahdella, josta haarautuu Matosalmen kohdalla itään 1,4 kilometriä pitkä Kuivalahti. Kuivalahdessa sijaitsee järven toinen luusua, josta alkaa itään Päijänteeseen johtava Harmoistenjoki.


title: Lummenne

text: Suurempi järvenosa jää Salonsaaren länsipuolelle. Siellä järvenselkä on suurempi kuin itäosan Jakaranselkä, vaikka sitä rikkovat Meltiönsaari ja Salonsaaren eteläosasta selälle päin työntyvä Huikeenniemi, joka on kaksi ja puoli kilometriä pitkä mutta enintään 150 metriä leveä. Huikeenniemellä on kuitenkin myös kaksi langan ohutta kaistaletta, jotka sitovat niemen osat toisiinsa yhtenäiseksi kannakseksi. Korkeanveden aikana niemen osat erkaantuvat kahdeksi tai kolmeksi harjusaareksi. Niemi kietoo sisäänsä Haukilahden, joka on yli kaksi kilometriä pitkä ja yli kilometrin leveä. Niemi kuuluu ilmeisesti harjujaksoon, johon liittyvät etelärantaan tuleva Toritun ja Alhon kautta kulkeva harjuselänne, joka työntyy järvelle Toritunniemenä, jatkuu Lintusaarena, Hauksaarena, Salonsaaren Huikeenniemenä, Haukanlinnana ja joka nousee järvestä Sappeessa Hopeaharjun, Kivisenharjun ja Anttilanharjun jatkeena Viltsyrjänniemenä. Järven länsipäässä on Koskenpesä, joka on länteen Vehkajärvelle johtava Vehkajoen luusua.


title: Lummenne

text: Lummennessä on laskettu olevan 173 saarta. Niiden yhteispinta-ala on 615 hehtaaria, mikä on noin 25 prosenttia järven kokonaispinta-alasta. Saarista Salonsaari on yli neliökilometrin kokoinen. Muista saarista Mieltiönsaari, Tallessalo, Hauksaari, Pukkisaari, Viitarainen, Muurahaissaari, Matinsaari, Muursaari ja Lehtinen ovat yli hehtaarin suuruisia, ja 114 muuta saarta ovat yli aarin ja loput 49 ovat alle aarin kokoisia.


title: Lummenne

text: Järvi on luodattu ja siitä on julkaistu syvyyskartat. Järven tilavuus on 75 miljoonaa kuutiometriä eli 0,075 kuutiokilometriä. Sen keskisyvyys on 4,2 metriä ja suurin syvyys on 30,8 metriä. Syvin kohta sijaitsee Jakaranselän keskellä Viitaraisen koillispuolella. Toinen syvänne, joka yltää lähes 20 metrin syvyyteen, sijaitsee Salonsaaren itäpuolella Iso Salojärven kohdalla, ja kolmas lähes yhtä syvä sijaitsee Salonsaaren luoteispään edustalla.


title: Lummenne

text: Järven rantaviivan pituus on 118 kilometriä, josta saarten rantaviivan yhteispituus on 54 kilometriä. Sen rannat ovat melko alavaa metsämaata, mutta peltomaata esiintyy vähän Sappeen ja Alhon kylien ympäristössä. Asutus on muuten haja-asutusta, jonka väliin on rakennettu runsaasti vapaa-ajan asuntoja. Järvi sijaitsee sekä vanhan (nyk. valtatie 24) että uuden nelostien vieressä. Järvi kuuluu lähes kokonaan Kuhmoisiin, mutta Alhon kulmakunnan pieni alue järven eteläosissa kuuluu Padasjoelle. Kuivalahdelta on linnuntietä enää kaksi kilometriä Päijänteen Harmoistenlahteen.


title: Lummenne

text: Lummenne on bifurkaatiojärvi.


title: Lummenne

text: Idässä se laskee Harmoistenjokea myöten laskee Myllylahteen (26 ha) ja siitä suoraan Päijänteeseen, joka kuuluu Kymijoen vesistöön.


title: Lummenne

text: Lännessä se taas laskee Vehkajokea pitkin Kangasalan, Pälkäneen ja Padasjoen rajalla sijaitsevan Vehkajärven kautta Vesijakoon, joka on myös bifurkaatiojärvi. Vesijaon vedet jakaantuvat sekä usean pikkujärven ja Arrakosken kautta Päijänteeseen että myös Parlammin kautta Hauhon reitille Kokemäenjoen vesistöön.


title: Lummenne

text: Kun kyseessä on samanaikaisesti kahteen eri päävesistöalueeseen kuuluva bifurkaatiojärvi, järven vesialue ja sen valuma-alue jaetaan Suomen voimassa olevassa valuma-aluejaossa puoliksi kyseisten kahden vesistöalueen kesken.


title: Lummenne

text: Järven valuma-alueen pohjoisosa sijoitetaan Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järven pohjoisosakin kuuluu. Raja valuma-alueen pohjoisosan ja eteläosan välillä alkaa Vehkajoesta, josta raja ylittää järven lähes itä–länsi-suuntaisena ja se käy Salonsaaren järvien ja Viitaraisen kautta Lemitlahteen.


title: Lummenne

text: Järven valuma-alueen eteläosa jää Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueeseen (14.25), jonka Lummennen alueeseen (35.784) järven eteläosa kuuluu. Järven vedenpinnan korkeus on 114,1 metriä mpy.


title: Lummenne

text: Koska järvi on vedenjakaja-alueella, on se samalla kummankin vesistöalueen latvavesiä, ja silloin se saa vetensä vain omalta lähivaluma-alueeltaan.


title: Lummenne

text: Järveen laskee suoraan tai välillisesti 32 yli hehtaarin kokoista järveä tai lampea. Vesijaon valuma-alueella niistä laskee heti järveen esimerkiksi Nikalanjärvi (6 ha) ja Valkjärvi (20 ha). Rimminlahteen laskee Kukasjärvi (66 ha), joka laskuoja virtaa Lummenneen Leton ja Myllykylän Rimminjärvi (4 ha) kautta. Kukkasjärveen laskee Pirttijärvestä (45 ha) laskeva Hörhänoja, joka virtaa Tannijärven (3 ha) läpi. Pirttijärveen laskee pienten lampien lisäksi Kotajärvi (6 ha). Liehujärven (26 ha) laskuoja yhtyy Hörhönojaan lähes Kukkasjärven luonna. Liehujärven valuma-alueeseen kuuluu vielä Iso-Mutanen (7 ha). Kukkasjärveen laskee idästä yhteistä ojaa pitkin Kolmikoura (8 ha) ja Salmijärvi (5 ha), ja alajuoksulla Rimminjärveen tulee pohjoistesta Mustajärven (17 ha) laskuoja, jonka valuma-alueeseen kuulu myös Katajajärvi (2 ha). Salonsaaren koillispuolelle Vuohilahteen laskee Iso Mäyriänjärvi (16 ha) ja Vähä Mäyriänjärvi (2 ha), joiden valuma-alueeseen luetaan myös Lammakot (2 ha).


title: Lummenne

text: Lummennen alueella, joka sijaitsee järven eteläpuolella, on myös järviä. Näihin luetaan Salonsaaressa olevat kaksi järveä. Iso Salojärvi (19 ha) laskee Jakaranselkään ja Vähä Salojärvi (9 ha) Haukilahteen. Järven eteläpuolelta siihen laskevat välittömästi esimerkiksi Nuottio (7 ha), Sumioisjärvi (12 ha), Pahajärvi (3 ha) ja Harmoistenkaivo (17 ha). Kuivalahteen laskevat Munuanjärvi (11 ha), Vähä Koukkujärvi (1 ha), Kalliojärvi (5 ha), Mertjärvi (3 ha), Kovero (22 ha), Kuivajärvi (10 ha) ja Kuoppajärvi (8 ha) viimeksi mainitun laskuojaa myöten. Toritun kautta pohjois–etelä-suuntainen harjuselänteen itäpuolella Nivunniemen eteläpuolen lahteen laskee pitkä kuivatusoja, jonka valuma-alueella ovat Vähä Toritunjärvi (20 ha), Hahjärvi (13 ha), Tihjärvi (47 ha) ja Palojärvi (3 ha). Harjuselänteen länsipuolelta laskevat järveen vielä Kotajärvi (6 ha), Kivijärvi (41 ha), Siirjärvi (2 ha) ja Sammalinen.


title: Lummenne

text: Järven pintaveden laatu on arvioitu hyväksi. Toisaalta järven saarissa ja siihen laskevien purojen partailla on säilynyt hienoja lehmuksen muodostamia jalopuulehtoja.


title: Lummenne

text: Kalmbergin kartastossa vuodelta 1855–1856 näkyy, miten kumpaankin laskujokeen on rakennettu kaksi vesimyllyä. Näiden vaikutus järven vedenpintaan on ollut vähäinen. Huomattavin ero nykykarttaan on Huikkeenniemen piirtämisessä. Se on piirretty vanhassa kartassa kahtena saarena. Tämä vastaa kuitenkin myös niemen nykytilaa, sillä matalat kannakset jäävät toisinaan korkean veden alle.


title: Lummenne

text: Päijänteeseen laskevassa Harmoistenjoessa on aikoinaan ollut mylly ja pitkä puutavaran uittokouru (purettu 1970-luvulla), sekä yhä edelleen toimiva sähkövoimalaitos. Putouskorkeus Lummenneen ja Päijänteen välillä on parin kilomerin matkalla noin 37 metriä. Putousta länteen Vehkajärveen kertyy sen sijaan vain muutama metri.


title: Lummenne

text: Lumene on ottanut nimensä Lummenneesta.


title: Taivassatama

text: Taivassatama on suomalainen yhtye, jonka kappale ”Kaktuspiikki” oli radiohitti 1990-luvun puolivälissä. Yhtye oli Hannele Laurilan löytöjä. Taivassatama julkaisi yhden levyn vuonna 1995.


title: Ruohikkokiuru

text: Ruohikkokiuru ("Heteromirafra ruddi") on kiurujen heimoon kuuluva eteläafrikkalainen varpuslintu. Se elää suppealla alueella maan koillis- ja itäosissa. Sen kannan koko on vähentynyt 2000-luvulla yli 50 prosenttia, minkä takia sitä pidetään erittäin uhanalaisena. Claude Henry Baxter Grant kuvaili lajin holotyypin Wakkerstroomista, Mpumulangasta vuonna 1908.


title: Usko (nimi)

text: Usko on suomalainen miehen etunimi.


title: Usko (nimi)

text: Nimi Usko tuli käyttöön 1800-luvulla samoin kuin myös nimet Toivo ja Lempi. Näiden nimien aiheena on pidetty Paavalin ensimmäisen Korinttilaiskirjeen kohtaa, jossa rinnastetaan kolme hyvettä, usko, toivo ja rakkaus.. Suomessa Usko on alusta lähtien ollut miehen nimi, mutta samaa tarkoittavat latinan- ja kreikankieliset nimet "Fides" ja "Pistis" ovat naisennimiä.


title: Usko (nimi)

text: Almanakkaan nimi otettiin samoin kuin Toivokin vuonna 1908, ja Uskon nimipäivä on 30. maaliskuuta. Vuoden 2009 loppuun mennessä Väestörekisterikeskuksen mukaan Usko-nimen on saanut 2453 henkilöä, joista enemmistö ovat syntyneet 1900-luvun alkupuoliskolla.


title: Etiopianhietakiuru

text: Etiopianhietakiuru ("Calandrella blanfordi") on varpuslintu, jonka elinympäristö käsittää Eritrean pohjoisosan, Somalian pohjoisosan sekä Saudi-Arabian lounaisosan ja Jemenin. Siitä tunnetaan kolme alalajia. Se luokitellaan toisinaan lyhytvarvaskiurun alalajiksi. George Ernest Shelley kuvaili lajin holotyypin Senafésta, Tigrén alueelta Eritreasta 1902. Laji on nimetty William Thomas Blanfordin kunniaksi.


title: Freestylehiihto olympialaisissa

text: Freestylehiihto on ollut virallisena lajina talviolympialaisissa vuodesta 1992 lähtien. Vuoden 1988 talviolympialaisissa freestylehiihto oli näytöslajina. Ensimmäisen kerran laji oli virallisena talviolympialaisissa 1992, jolloin mitaleista kilpailtiin ainoastaan kumparelaskussa. Talviolympialaisissa 1994 mukaan otettiin hypyt ja vuonna 2010 skicross. Vuoden 2014 kisoihin lajiohjelmaan lisättiin lumikouru eli half pipe ja slopestyle.


title: Somalianpikkukiuru

text: Somalianpikkukiuru ("Alaudala somalica") on itäafrikkalainen varpuslintu. Sen elinympäristö käsittää Somalian pohjoisosan, Etiopian, Kenian ja Tansanian pohjoisosan. Siitä tunnetaan neljä alalajia. Richard Bowdler Sharpe kuvaili lajin holotyypin Pohjois-Somalian Haudista 1895.


title: Pedro Antonio de Alarcón

text: Pedro Antonio de Alarcón oli espanjalainen 1800-luvun novellisti. Hän syntyi Guadixissa lähellä Granadaa. Alarcón kirjoitti monia novelleja, neljä kirjaa sekä kolme matkakirjaa. Hänen teoksiaan ovat esimerkiksi "El Sombrero de Tres Picos" (1874) ja "El escándalo" (1875), mikä on tunnettu psykologisista oivalluksistaan.


title: Punalakkikiuru

text: Punalakkikiuru ("Calandrella cinerea") on afrikkalainen varpuslintu. Sen elinympäristö käsittää Sahelin eteläpuolisen Afrikan, lännessä Nigeriasta ja idässä Etelä-Keniasta Etelä-Afrikkaan. Siitä tunnetaan kahdeksan alalajia. Johann Friedrich Gmelin kuvaili lajin holotyypin Kapkaupungista 1789.


title: Liittomuoto

text: Liittomuoto on sanaliitto, joka merkitykseltään vastaa verbin jotakin aikamuotoa. Liittomuodon muodostavat merkitykseltään vaillinainen verbi, apuverbi, sekä pääverbin jokin taivutusmuoto, usein partisiippi.


title: Liittomuoto

text: Suomen kielessä liittomuotoja ovat perfekti ja pluskvamperfekti sekä liittopreesens ja liittoimperfekti. Perfektissä ja liittopreesensissä apuverbinä käytetään "olla"-verbin preesensmuotoja, pluskvamperfektissä ja liittoimperfektissä sen imperfektimuotoja. Perfektissä ja pluskvamperfektissä pääverbi on toisessa partisiipissa, liittopreesenssissä ja -imperfektissä ensimmäisessä partisiipissa.. Useissa muissakin kielissä kuten ruotsissa, englannissa ja saksassa vastaavat aikamuodot ovat liittomuotoja, samoin kuin ranskan "passé composé.


title: Vehkajärvi (järvi Kangasalla)

text: Vehkajärvi on Pirkanmaalla Kangasalla (entinen Kuhmalahti) ja Pälkäneellä (entinen Luopioinen), Päijät-Hämeessä Padasjoella sekä Keski-Suomessa Kuhmoisissa sijaitseva järvi. Vaikka Vehkajärvi ei itse ole bifurkaatiojärvi, sijaitsee se kahden sellaisen eli Lummennen ja Vesijaon välissä. Vehkajärven vesistä osa virtaa Vesijaossa Kymijokeen ja osa Kokemäenjokeen.


title: Vehkajärvi (järvi Kangasalla)

text: Järven pinta-ala on 2 608 hehtaaria eli 26 neliökilometriä. Se on 8,8 kilometriä pitkä ja 6,7 kilometriä leveä. Järvi on muodoltaan melko selväpiirteinen, mutta siitä erottuu kaksi kaakkoon työntyvää kapeaa lahtea Ansiolahti ja Ylävirta, sekä järven eteläosassa länteen työntyvä Nurmenlahti. Ansiolahti on 1,8 kilometriä pitkä, mutta alle 250 metriä leveä. Ylävirta on 2,3 kilometriä pitkä ja alle 300 metriä leveä. Ylävirta päättyy Kasiniemessä 100 metriä pitkään lasku-uomaan, jossa vedenpinta laskee kaksi metriä alemmaksi Vesijaon tasolle. Järven eteläosan mutkikkaasta rantaviivasta erottuu 100 metriä leveän lahdensuun takana aukeava 1,8 kilometriä pitkä ja 600 metriä leveä Nurmenlahti. Vehkajärvellä on yli viisi kilometriä pitkä ja kolme kilometriä saareton järvenselkä, joka käsittää pääosan järven etelä- ja kaakkoisosasta. Pohjoisosassa on saaristoa, joka on muodostunut melko matalaan veteen. Järven pohjoispäässä saariston takana sijaitsee Pappistenselkä, jolla on koilliseen työntyvä Rajalahti.


title: Vehkajärvi (järvi Kangasalla)

text: Järvessä on laskettu olevan 247 saarta. Niiden yhteispinta-ala on 104 hehtaaria, mikä on noin 3,8 prosenttia järven kokonaispinta-alasta. Saarista 12 on yli hehtaarin suuruisia, 170 on yli aarin ja loput 65 ovat alle aarin kokoisia. Kolme suurinta saarta ovat Iso Salonsaari, joka on kilometrin pituinen ja puoli kilometriä leveä, kärvenselällä sijaitseva Iso Vehkosalo ja eteläpäässä sijaitseva Vuohisaari, joka on 750 metriä pitkä ja 500 metriä leveä. Erikoisuutena voidaan pitkää Kailasaari (myös Kaitasaari ), joka on 1,5 kilometriä pitkä, mutta hyvin kapea saari. Se on järvenpohjassa kulkeva vedenalainen harju, joka alkaa Kirkkoharjuna ja jonka selkä pilkistää vedenpinnan yläpuolella. Saari on juurestaan poikki ja siinä on ylikäveltävä salmi.


title: Vehkajärvi (järvi Kangasalla)

text: Järvi on luodattu ja siitä on julkaistu syvyyskartat. Järven tilavuus on 144 miljoonaa kuutiometriä eli 0,144 kuutiokilometriä. Sen keskisyvyys on 5,5 metriä ja suurin syvyys on 19,6 metriä. Kailasaaren eteläpuolella alkaa yli 10 metriä syvä syvänne, joka jatkaa kaakkoon Ison Vehkosalon itäpuolelle, missä se jakaantuu itäiseen ja läntiseen haaraan. Itäisen haaran päässä Kunnattomanlahdella sijaitsee syvin kohta.


title: Vehkajärvi (järvi Kangasalla)

text: Järven rantaviivan pituus on 119 kilometriä, josta saarten rantaviivan yhteispituus on 44 kilometriä. Rannat ovat metsämaata, joka voi paikoitellen olla soistunutta. Peltoja ulottuu rannalle asti Vehkajärven kylässä, Pappistenselällä ja Ansiolahdella. peltotilkut ovat syntyneet harjujakson rinteille kummallakin puolilla järveä. Järven asutus on haja-asutusta, jonka välissä on runsaasti vapaa-ajan asuntoja. Vehkajärvi on kirkonkylä ja eteläinen Kasiniemi on kulmakunta. Pohjan, Vehkajärven ja Kuhmoisten välinen seututie 322 seuraa järven pohjoisrantoja. Siitä haarautuu itäpuolella etelään kulkeva yhdystie 3254, josta haarautuu Korkeella länteen yhdystienä 3202 Kasiniemen kautta Ämmätsänjärvelle. Järven länsirannan tiet eivät muodosta enää yksioikoista kulkuväylää. Kangasalan kuntarajat rajaavat järvestä itselleen suuren osan. Kangasalle kuuluu järven pohjoisosat niin, että Iso Vehkasalo ja Ansiolahden suu luuluu sille. Itärannasta Kunnattomanlahden ja Häränmurronlahden pohjukat kuuluvat Kuhmoisiin. Järven eteläosa jakautuu edelleen kahtia Padasjoen ja Pälkäneen kesken. Raja seuraa keskilinjaa pohjoisesta etelään jättäen Vuohisaaren Padasjoelle ja seuraten Uurasojaa uurasjärvelle.


title: Vehkajärvi (järvi Kangasalla)

text: Järven vesialue ja ympäristö jaetaan hallinnollisesti puoliksi kahden vesistöalueen kesken. Järven läntinen puoli ja sen valuma-alue sijoitetaan Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Vesijaon valuma-alueeseen (35.784) järvi kuuluu. Raja valuma-alueen länsiosan ja itäosanosan välillä alkaa kaakossa Ylvirran lahdesta ja se nousee pohjoiseen ylittäen Ison Salonsaaren ja seuraten Vehkajokea Lummenneen. Järven valuma-alueen itäosa jää siten Kymijoen vesistössä (vesistöaluetunnus 14) Suur-Päijänteen alueen (14.2) Lummennen ja Vesijaon valuma-alueeseen (14.25), jonka Miestämän–Vesijaon alueeseen (14.252) järven itäosa kuuluu. Järven vedenpinnan korkeus on 110,5 metriä mpy.


title: Vehkajärvi (järvi Kangasalla)

text: Vehkajärvi saa suurimman osan vedestänsä Lummenesta (1 796 ha) Vehkajokea myöten sekä omalta valuma-alueelta. Järveen laskee suoraan tai välillisesti 18 yli hehtaarin kokoisia järviä tai lampia. Järven eteläosiin laskee Uurajärvi (197 ha) Uurasojaa myöten. Laskupaikan viereen laskee myös Mertajärven (11 ha), Vähä Mustijärven (3 ha) ja Iso Mustijärven (9 ha) yhteinen laskuoja. Yksinäiset järvet Karijärvi (3 ha), Taustianjärvi (3 ha), Vilijärvi (6 ha) ja Kailajärvi (4 ha) laskevat järveen omia ojia myöten. Järven eteläpäässä on samanlainen järvi Kyynäröjärvi. Vehkajärven pohjoisosassa on runsaammin järviä. Pappistenlahden rantaan laske Pappistenoja, joka on Yli-Kirjamon (5 ha) ja Ali-Kirjamon (4 ha) laskuoja. Ali-Kirkamoon laskee pohjoisesta Simonristinoja, jonka kautta laskevat Syväjärvi (16 ha), Haarajärvi (14 ha), Saarijärvi (31 ha), Lahnajävi (2 ha) ja Särkijärvi (4 ha). Saarijärveen laskee vielä Kovasoja, jota myöten tulevat Kovasjärven (3 ha) ja Vähä-Mutasen (1 ha) vedet. Pappisenojaan yhtyy koillisesta tuleva Nuottajärven (18 ha) laskuoja, joka on myös Kaalijärven (2 ha) laskuoja. Järven itäosan valuma-alueelta järveen laskee vain Kyynäröjärvi (29 ha).


title: Vehkajärvi (järvi Kangasalla)

text: Järven lasku-uoma on aluksi järvenlahti Ylävirta, joka muuttuu 100 metriseksi joeksi Kasiniemessä. Se laskee Alavirtaan, joka on 2,8 kilometriä pitkä lasku-uoma, jonka vedenpinnan taso on sama kuin Vesijaollakin.


title: Vehkajärvi (järvi Kangasalla)

text: Kalmbergin kartastossa vuodelta 1855–1856 oli Kasiniemessä vesimylly ja Vehkajoen Porraskoskessa kaksi.


title: Moonwalker

text: Moonwalker on Michael Jacksonin vuonna 1988 julkaisema elokuva, joka koostuu lyhyistä tarinoista, musiikkivideoista ja live-materiaaleista.


title: Moonwalker

text: Moonwalker piti alun perin julkaista yhdessä Bad-albumin kanssa vuonna 1987. Samaan aikaan kun elokuvaa oltiin julkaisemassa elokuvateattereissa, Jackson oli Bad World Tour -kiertueella, joka oli hänen ensimmäinen kiertue sooloartistina. Elokuva julkaistiin elokuvateattereissa Euroopassa ja Etelä-Amerikassa, mutta Warner Brothers peruutti julkaisun elokuvateattereissa Yhdysvalloissa. Moonwalker julkaistiin VHS formaatissa Yhdysvalloissa ja Kanadassa 10. tammikuuta 1989, juuri kun Jackson lopetti Bad World Tour -kiertueensa. Moonwalkeria myytiin Yhdysvalloissa yli 800 000 kappaletta 17. huhtikuuta 1989 mennessä.


title: Moonwalker

text: Elokuva koostuu lyhyistä tarinoista, musiikkivideoista ja live-materiaaleista sen sijaan, että siinä olisi yksi jatkuva juoni.


title: Moonwalker

text: Elokuva alkaa Jacksonin "Man in the Mirror" kappaleen live-esityksestä, joka on kuvattu Bad World Tour -kiertueella. Esityksen aikana nähdään myös videopätkiä Afrikan lapsista sekä Mahatma Gandhista, Martin Luther King Jr.:sta, John Lennonista ja muista historiallisista henkilöistä.


title: Moonwalker

text: Lyhyt biografinen video The Jackson 5 -yhtyeestä Bad World Tour -kiertueeseen asti.


title: Moonwalker

text: Badder, parodinen versio Jacksonin Bad -kappaleen musiikkivideosta, jossa alkuperäisen musiikkivideon henkilöt on korvattu lapsilla. Elokuvatähti Brandon Quintin Adams esittää nuorta Jacksonia. Muita ovat Jermaine La Jaune Jackson, Jr, joka on Jacksonin veljenpoika sekä nuori Nikki Cox, joka myöhemmin näytteli sarjoissa Unhappily Ever After ja Las Vegas. Yhtye The Boys esiintyi taustatanssijoina. Maurissa Tancharoen ja Bilal Oliver esiintyivät myös videolla.


title: Moonwalker

text: Badder muuttuu toiseksi lyhytelokuvaksi, jota kutsutaan "Speed Demoniksi", jonka on ohjannut Will Vinton. Speed Demonissa Jackson yrittää välttää häntä jahtaavia faneja. Jackson pukeutuu jänikseksi (nimeltään Spike), mutta joutuu lopulta faniensa jahtaamaksi. Jackson lähtee moottoripyörällä karkuuja faneja, jotka jahtaavat häntä, samaan aikaan taustalla soidessa "Speed Demon" -kappale. Jahtauksen aikana Jackson muuntautuu Sylvester Stalloneksi, Tina Turneriksi ja Pee-Wee Hermaniksi. Lopulta Jackson saa karistettua fanit kannoiltaan ja pysähtyy riisumaan jänis puvun pois. Jacksonin riisuttua puvun, se herää henkiin ja haastaa Jacksonin tanssimaan.


title: Moonwalker

text: Videon lopussa liikennepoliisi tulee huomauttamaan, että Jackson on "No Dancing Zone" -alueella, jossa ei saisi tanssia ja kun Jackson kääntyy osoittamaan Spikeä, jänis on kadonnut. Seuraavaksi poliisi kysyy sarkastisesti Jacksonin nimikirjoitusta lippuun. Ironisena tarkoituksena on, että Jackson pakoili faneja, jotka halusivat ainoastaan Jacksonin nimikirjoituksen. Juuri kun Jackson on lähdössä, Spiken pää ilmestyy kiviseen kallioon ja nyökkää Jacksonille, jonka jälkeen video loppuu tähän.


title: Moonwalker

text: Speed Demonin jälkeen tulee "Leave Me Alone" -musiikkivideo, jossa keskitytään median kiinnostukseen Jacksonin henkilökohtaisesta elämästä, koska Jackson tunsi, että iltapäivälehdet, media, lehdistö ja paparazzit eivät jättäneet häntä rauhaan vaikka Jackson teki mitä tahansa. Video voitti vuonna 1989 Grammy-palkinnon efekteistään.


title: Moonwalker

text:
Elokuva alkaa, kun Michael Jackson on lähdössä Club 30:een, ja vielä kotiovella Jackson huomaa juuri ajoissa terroristit, jotka yrittävät ampua hänet, mutta Jackson ehtii karkuun. Häntä seuraavat talojen katoilta kolmikko Katie, Zeke ja Sean. Katie näki että Jacksonia yritettiin ampua, ja hän pelästyi. Sitten Katie muistelee Jacksonin kanssa Neverlandissa vietettyjä aikoja. He pelasivat jalkapalloa Neverlandissa, kunnes Jacksonin koira Skipper nappaa pallon ja vie sen metsään. Katie ja Michael lähtevät etsimään koiraa, mutta joutuvat luolaan, jossa on paljon hämähäkinseittejä. Luolassa on salaovi, josta on kulku terroristien salamajaan. He menevät terroristien majaan, ja kuuntelevat suunnittelua, kunnes Katie huomaa hämähäkin, joka on melkein kiivennyt hänen kädelleen, ja kirkaisee. Jackson ja Katie pakenevat luolasta. Nykyajassa Jacksonin paetessa terroristejä Katie eksyy pojista seuratessaan Michaelia. Takaa-ajon loppupuolella terroristit saavat ajettua Jacksonin nurkkaan, mutta Michael muuntautuu urheiluautoksi ja karkaa pois. Katie menee Club 30:een, jossa hän tapaa pojat. He menevät ulos, koska paikka näyttää autiolta. Ulkona toinen poika kuulee urheiluauton ja he menevät piiloon. Jackson muuntautuu takaisin ihmiseksi ja menee Club 30:een. Club 30:ssä Michael heittää kolikon. Kolikko lentää suoraan pelikoneeseen, ja sen jälkeen alkaa soimaan Smooth Criminal. Terroristit löytävät Jacksonin, ja nappaavat hänet. Terroristit saavat myös Katien. Terroristien johtaja yrittää laittaa Katielle huumetta. Jackson estää häntä.
Elokuva päättyy Jacksonin esittämään cover-versioon The Beatlesin Come Together kappaleesta, Seanin, Katien, Zeken ja koira Skipperin katsellessa Jacksonia backstagella.


title: Moonwalker

text: Lopputekstien aikana Ladysmith Black Mambazo esittää kappaleen "The Moon is Walking" Club 30:ssä, jossa kuvattiin Smooth Criminal. Seuraavaksi tulee neljän minuutin nopeutettu versio Smooth Criminal musiikkivideosta.


title: Arvi Tammivuori

text: Arvi Lennart Tammivuori (5. kesäkuuta 1911 Juva – 1. lokakuuta 1972 Hollola) oli vuorineuvos ja putkia ja metallikalusteita (ja myöh. kodinkoneita) valmistaneen Upon ensimmäinen johtaja. Yrityksen perusti 1938 hänen isänsä Aukusti Asko-Avonius.


title: Arvi Tammivuori

text:
Arvi Tammivuori oli isänsä kaltainen uutta kehittävä ja kokeileva liikemies. Hänen päätöksestään Upo Oy perusti vuonna 1965 Nastolaan muovituotetehtaan. Muovi oli silloin uusi materiaali maailman laajuisesti.
Tehtaan päätuotteeksi muodostui ajan kuluessa muoviputket ja niiden yhteet. Upo Putkesta sai alkunsa myös vuonna 1982 perustettu Oy Uponor Ab, joka nopeasti kasvoi yhdeksi maailman suurimmista muoviputkivalmistajista, joka nykyisin tunnetaan nimellä Uponor Oyj.


title: Sotšin kansainvälinen lentoasema

text: Sotšin kansainvälinen lentoasema (, ) on lentoasama Venäjällä, Krasnodarin aluepiirin Sotšin kaupungin Adlerin kaupunginosassa. Lentoasema sijaitsee Mustanmeren itärannalla, ja kentän itäpuolella kohoaa Kaukasus.


title: Sotšin kansainvälinen lentoasema

text: Kentällä on 2,5 ja 2,9 kilometrin mittaiset kiitotiet.


title: Sotšin kansainvälinen lentoasema

text: Sotšin kansainvälistä lentoasemaa on modernisoitu runsaasti Sotšin talviolympialaisia varten. Kisakylistä toinen, sisälajien kuten jääkiekon ja luistelun tapahtumapaikkana toimiva Sotšin olympiapuisto, sijaitsee lähellä Mustaamerta lentokentän kaakkoispuolella.


title: Sotšin kansainvälinen lentoasema

text: Lentoasemalta on hyvät yhteydet Aasiaan ja Eurooppaan. Matkustajamääriltään (2,12 milj. vuonna 2012) se on yksi Venäjän 20 vilkkaimmasta lentoasemasta.


title: Sotšin kansainvälinen lentoasema

text: Lentoasemasta vastaa ylemmällä tasolla laajaan Bazovyi element -yritysryppääseen kuuluva Bazel Aero -emoyhtiö, jonka viiden lentoaseman kautta matkusti vuonna 2012 yhteensä 5,5 miljoonaa lentomatkustajaa. Tähän sisälyy Sotšin kansainvälistä lentoaseman ohella Anapan, Gelendžikin ja Jeiskin lentoasemat sekä Krasnodarin kansainvälinen lentoasema.


title: Mariankatu (Kokkola)

text: Mariankatu on Kokkolassa sijaitseva katu. Mariankadulla sijaitsee Keski-Pohjanmaan keskussairaala ja Kokkolan terveyskeskus. Mariankadun poikki kulkevat kadut ovat Kustaa Aadolfin katu, Raahenkatu, Huvilakatu, Katariinankatu, Herman Renlundin katu, Libercinkatu, Katajatie, Kuusitie, Tuomitie, Koivutie, Lehmustie ja Antti Chydeniuksenkatu. Mariankatu alkaa Tehtaankadun kulmasta ja loppuu Kustaa Aadolfin kadun risteykseen. Upouusi Hollihaan koulu sijaitsee osittain Mariankadulla. Mariankadulla sijaitsee myös Mariankadun koulu.


title: Isokatu (Kokkola)

text: Isokatu () on Kokkolan keskustassa sijaitseva katu. Isokatu alkaa Rautatieaseman edestä ja loppuu Hollihaantien kohdalla. Noin neljäsosa Isokadusta sijitsee Suntin vieressä. Isokatu kuulu kaupunginosiin Neristan ja Hakalahti. Isokadun poikittaiset ohituskadut ovat Tehtaankatu, Pitkänsillankatu, Torikatu, Pormestarinkatu, Pakkahuoneenkatu, Antti Chydeniuksenkatu, Härnosandinkatu ja Urheilukatu.


title: Isokatu (Kokkola)

text: Isokatu on kesällä hyvin suosittu katu, sekä kesäisin pieni osa kadusta muutetaan kävelykaduksi. Isokadulla sijatsee monia kauppoja, kuten Halonen ja Kauppakeskus Chydenia. Isokadulla sijaitsee myös Mannerheimin aukio, jonka oikeassa reunassa on vanha Raatihuone ja vasemmassa reunassa sijaitsee Handelsbanken. Isokadulla sijaitsee myös keskustan apteekki.


title: Stephen Thomas Erlewine

text: Stephen Thomas Erlewine (s. 18. kesäkuuta 1973) on AllMusicin toimittaja. Hän on kirjoittanut monien artistien elämäkertoja ja arvioinut monia äänityksiä allmusicille sekä toiminut freelancer-kirjoittajana. Hän on myös "Who Dat?" -yhtyeen keulahahmo ja kitaristi.


title: Stephen Thomas Erlewine

text: Erlewine on muusikko ja All Music Guiden perustaja Michael Erlewinen veljenpoika. Hän opiskeli Michiganin yliopistossa, jossa hän opiskeli englantia ja oli musiikki- ja taidetoimittajana koulun The Michigan Daily -lehdessä. Hän on osallistunut useiden kirjojen kirjoittamiseen, joita ovat muun muassa "All Music Guide to Rock: The Definitive Guide to Rock, Pop, and Soul" ja "All Music Guide to Hip-Hop: The Definitive Guide to Rap & Hip-Hop".


title: Herman Renlundin katu (Kokkola)

text: Herman Renlundin katu on Kokkolassa sijaitseva katu. Katu on saanut nimensä Herman Renlundin mukaan. Katu alkaa Torikadun ja Tehtaankadun kulmasta ja loppuu Mariankadun kulmaan. Kadun kanssa risteäviä katuja ovat Libeckinkatu, Pihlajatie, Lehmustie, Antti Chydeniuksenkatu, Roosinkatu ja Vingerinkatu. Suurin osa kadun rakennuksista on vanhoja, pääasiassa kaksi- ja kolmekerroksisia kerrostaloja. Kadun varrella on myös puutaloja. Kadun lähistöllä on Snellman-sali, jossa järjestetään paljon konsertteja.


title: Guadix

text: Guadix on Espanjan eteläosassa Granadan maakunnassa sijaitseva kaupunki. Kaupungin asukasluku on noin 29 000 (2015).


title: Guadix

text: Kaupunkia ympäröivät ikivanhat muurit ja ennen sitä hallinnoivat maurit. Kaupunki on tunnettu luola-asumuksistaan, jotka sijaitsevat Barrio Troglodytessä, missä yli puolet kaupungin väestöstä asuu.


title: More Malice

text: More Malice: Deluxe Album & Movie on Snoop Doggin EP-levy, joka julkaistiin 23. maaliskuuta 2010. Albumilla on 12 kappaletta sekä elokuva. Elokuvalla ovat mukana mm. Jamie Foxx, Xzibit, Denyce Lawton ja DJ Quik. Albumilta julkaistiin myös singlet I Wanna Rock (G-Mix)" ja "That Tree" (mukana Kid Cudi). Kappaleen "You're Gonna Luv Me" (mukana Mac Lucci) on tuottanut suomalainen Sakke Aalto.


title: More Malice

text: EP ylsi Yhdysvalloissa Billboard 200 -listan sijalle 29.


title: Intianhietakiuru

text: Intianhietakiuru ("Alaudala raytal") on aasialainen varpuslintu. Sen elinympäristö ulottuu Iranin kaakkoisosista Pakistaniin, Intian länsi- ja pohjoisosiin, Nepaliin, Bangladeshiin ja Myanmariin. Siitä tunnetaan kolme alalajia. Edward Blyth kuvaili lajin holotyypin Lucknowista Intiasta 1845.


title: Karakoruminkiuru

text: Karakoruminkiuru ("Calandrella acutirostris") on keskiaasialainen varpuslintu. Sen esiintymisalue ulottuu Iranin koillisosista itään Kiinaan ja sieltä etelään Nepaliin, Sikkimiin ja Intian luoteisosiin. Siitä tunnetaan kolme alalajia. Allan Octavian Hume kuvaili lajin holotyypin Sughet Passista Lounais-Xinjiangista Kiinasta vuonna 1873.


title: Tommi Pohja

text:
Tommi Pohja (s. 18. heinäkuuta 1964 Tampere) on suomalainen entinen jääkiekkoilija. Hyvistä käsistään ja laukauksestaan tunnettu laitahyökkääjä pelasi koko uransa jääkiekon SM-liigassa. Pohja pelasi siellä uransa aikana 395 ottelua, joissa hän teki tehot 143+161=304.
Pohja on Tapparan kasvatti. Hän debytoi SM-liigassa kaudella 1982–1983, mutta pelasi varsinaisen tulokaskautensa kaudella 1983–84, jolloin Pohja voitti myös Suomen mestaruuden. Hän voitti sen myös vuosina 1986, 1987 ja 1988. Pohja oli kaudella 1986–87 Tapparan paras maalintekijä 23 osumallaan.


title: Tommi Pohja

text: Pohja pelasi Tapparassa kevääseen 1989 asti ja siirtyi kaudeksi 1989–1990 KooKoohon. Hän oli joukkueen paras maalintekijä ja toiseksi paras pistemies, mutta kausi joukkueelta päättyi pettymykseen KooKoon pudottua jääkiekon I-divisioonaan. Pohja siirtyi kaudeksi 1990–1991 Kalevan Pallon riveihin. Hän voitti siellä SM-hopeaa keväällä 1991, mutta kaudella 1991–1992 joukkue ei päässyt pudotuspeleihin. Hän pelasi kauden aikana lähinnä Jarmo Kekäläisen ja Pekka Tirkkosen ketjutoverina.


title: Tommi Pohja

text:
Kaudeksi 1992–1993 Pohja palasi Tapparaan. Hän lopetti uransa vuonna 1994.
Pohja oli voittamassa alle 20-vuotiaiden MM-hopeaa vuonna 1984. Hän pelasi myös miesten MM-kilpailuissa vuonna 1986.


title: ROSAT

text: ROSAT (ROentgen SATellite) oli tutkimussatelliitti, joka tutki maailmankaikkeuden kohteita röntgensäteilyn aallonpituuksilla. Satelliitin toteuttivat yhteistyössä Saksa, Yhdistynyt kuningaskunta ja Yhdysvallat. Satelliitti laukaistiin avaruuteen Delta II -kantoraketin matkassa 1. kesäkuuta 1990 Yhdysvaltain Cape Canaveralin avaruuskeskuksesta. Satelliitti asettui kiertämään maapalloa noin 580 km korkeuteen.


title: ROSAT

text: Satelliitin mittalaitteisiin kuului röntgenkaukoputki ("X-ray Telescope", XRT), joka tutki avaruuden kohteita energia-alueilla 0,1–2 keV. Kaukoputken mittausaallonpituus oli 100–6 Å. Kaukoputki oli varustettu neljällä peiliasetelmalla, joiden yhteinen objektiivin halkaisija oli 83,5 cm. Kaukoputken polttoväli oli 2,4 m.


title: ROSAT

text: Toinen keskeinen mittalaite oli avaruutta tutkiva "Wide Field Camera" (WFC), joka kykeni tarkkailemaan kohteita myös äärimmäisen ultraviolettisäteilyn (Extreme Ultraviolet, EUV) aallonpituuksilla. Mittauksissa energia-alueet olivat 0,04–0,2 keV ja aallonpituus]alue 300–60 Å. Tässä kaukoputkessa oli kolme kultapäällysteistä peiliä ja polttoväli 0,525 m. Kaukoputken näkökenttä oli viisi astetta.


title: ROSAT

text: ROSAT-satelliitin ensimmäisenä tehtävänä oli suorittaa koko taivaan yleiskartoitus. Tähän kului aikaa puolisen vuotta, ja työ oli valmis helmikuussa 1991. Satelliitin ensikartoituksen aikana onnistuttiin löytämään yli 60 000 avaruuden röntgensäteilyn kohdetta. Ensimmäisen kartoitustyön jälkeen aloitettiin löydettyjen kohteiden tarkempi analysointi, ja työhön osallistui tutkijoita 24 eri maasta. Kaikkiaan satelliitti löysi taivaalta yli 125 000 röntgenkohdetta ja 479 äärimmäisen ultraviolettisäteilyn kohdetta. Satelliitin avulla saadut mittaustulokset olivat erittäin merkittäviä.


title: ROSAT

text: ROSAT-satelliitin toimintaiäksi oli arvoitu viisi vuotta. Satelliitin tutkimustyö päättyi helmikuussa 1999, ja se ehti olla toimintakuntoinen 8,5 vuoden ajan.


title: ROSAT

text: Satelliitin maa-asemana toimi muun muassa Saksan avaruusalusten lennonjohtokeskus (GSOC) Saksan Oberpfaffenhofenissa.


title: ROSAT

text: Satelliitin alkuperäinen rata oli 580 km korkeudessa vuonna 1990, josta se vähitellen laskeutui ilmakehän vastustuksesta alemmaksi. Syyskuussa 2011 se oli enää noin 270 km korkeudessa. Tällöin sen putoamisvauhti kiihtyi ja satelliitti lopulta tuhoutui maan ilmakehässä Bengalinlahden yläpuolella 23. lokakuuta 2011 klo 4.50 Suomen aikaa.


title: Mongolianhietakiuru

text: Mongolianhietakiuru ("Alaudala cheleensis") on keskiaasialainen varpuslintu. Sen elinympäristö ulottuu Transbaikalista Koillis-Mongoliaan ja Koillis-Kiinaan. Se luetaan toisinaan pikkukiurun alalajiksi. Robert Swinhoe kuvaili lajin holotyypin 1871.


title: Daniela Anschütz-Thoms

text: Daniela Anschütz-Thoms (s. 20. marraskuuta 1974 Erfurt, Saksan demokraattinen tasavalta) on saksalainen pikaluistelija, joukkuetakaa-ajon kaksinkertainen olympiavoittaja.


title: Daniela Anschütz-Thoms

text: Anschütz-Thoms kuului joukkuetakaa-ajon kultaa voittaneeseen Saksan joukkueeseen sekä Torinon 2006 että Vancouverin 2010 olympialaisissa. Torinossa hän sijoittui lisäksi viidenneksi 5 000 metrillä ja kuudenneksi 3 000 metrillä. Vancouverissa hän oli kummallakin matkalla neljäs.


title: Daniela Anschütz-Thoms

text: Anschütz-Thoms sai yleisluistelun MM-kilpailuissa pronssia Göteborgissa 2003. Neljänneksi hän on sijoittunut Moskovassa 2005 ja Heerenveenissä 2010 sekä kuudenneksi Calgaryssa 2006 ja Berliinissä 2008. Matkakohtaisissa MM-kilpailuissa hän on saavuttanut joukkuetakaa-ajossa kultaa Inzellissä 2005 sekä pronssia Salt Lake Cityssä 2007 ja Naganossa 2008, jossa hän sai pronssia myös 3 000 metrillä. Hän on sijoittunut lisäksi useita kertoja neljänneksi ja viidenneksi 1 500, 3 000 ja 5 000 metrin MM-kilpailuissa.


title: Daniela Anschütz-Thoms

text: Anschütz-Thoms on saavuttanut EM-kilpailuissa hopeaa Heerenveenissä järjestetyissä kisoissa 2005 ja 2009 sekä pronssia Hamarissa 2010. Maailmancupin kokonaispisteissä hän on sijoittunut 1 500 metrillä toiseksi kaudella 2008–2009. Pitkien matkojen, 3 000 ja 5 000 metrin, yhteisessä cupissa hän on ollut toinen kausilla 2006–2007 ja 2008–2009 sekä kolmas kaudella 2009–2010.


title: Chilen presidentti

text: Chilen presidentti johtaa sekä maataan että sen hallitusta. Kauden pituus on neljä vuotta. Kahdelle peräkkäiselle kaudelle ei voida valita samaa henkilöä. Nykyinen presidentti on Michelle Bachelet maaliskuusta 2014 lähtien.


title: Sykloadditio

text: Sykloadditio on perisyklinen kemiallinen reaktio. IUPACin määritelmän mukaan sykloadditio on reaktio, jossa kaksi tai useampi tyydyttymätöntä molekyyliä tai saman molekyylin osaa reagoivat muodostaen syklisen eli rengasrakenteisen tuotteen, jonka sidosten kokonaismäärä on vähentynyt.


title: Sykloadditio

text: Sykloadditioissa alkeeni reagoi sopivan yhdisteen kanssa muodostaen rengasmaisen tuotteen. Reaktion voi aktivoida joko lämmön tai valon energia. Näistä käytetään nimityksiä terminen ja fotokemiallinen sykloadditio. Sykloadditiossa kaikki sidosten katkeamiset ja muodostumiset tapahtuvat yhdessä vaiheessa eikä muodostu välituotteita.


title: Sykloadditio

text: Erilaisten sykloadditioreaktioiden merkitsemiseen käytetään kahta tapaa.


title: Sykloadditio

text: Fotokemiallisessa [2+2]-sykloadditiossa kaksi alkeenia reagoivat muodostaen tuotteen, jossa on neljän hiilen muodostama rengas. Fotonin energia virittää yhden toisen alkeenin sitovalla π-orbitaalilla sijaitsevista elektroneista korkeammalla energiatasolla sijaitsevalle hajottavalle π-orbitaalille. Tällöin alkeenit voivat reagoida ja muodostaa sykloadditiotuotteen.


title: Sykloadditio

text: Terminen [2+2]-sykloaditio tapahtuu vaikeammin kuin fotokemiallinen sykloadditio. Tässä alkeeni reagoi toisen aineen, jonka rakenteessa samasta hiiliatomista lähtee kaksi kaksoissidosta. Toinen kaksoissidoksista on usein happeen. Tällaisia yhdisteitä ovat muun muassa orgaaniset isosyanaatit ja keteenit.


title: Sykloadditio

text: Diels–Alder-reaktio on yksi tärkeimmistä orgaanisen kemian reaktioista. Siinä konjugoitu dieeni reagoi alkeenin eli dienofiilin kanssa, jolloin tuotteena muodostuu yhdiste, jonka rakenteessa on kuuden hiiliatomin muodostama rengas. Dieenissä on 4 elektronia π-orbitaaleilla ja dienofiilissä kaksi, jolloin reaktiota kutsutaan myös nimellä [4+2]-sykloadditio. Renkaan muodostuessa kaksi π-sidosta hajoaa ja muodostuu kaksi uutta σ-sidosta.


title: Sykloadditio

text: 1,3-dipolaarisessa sykloadditiossa alkeeni reagoi kolmiatomisen molekyylin kanssa. Tämä molekyyli on polarisoitunut eli 1- ja 3-asemissa sijaitsevilla atomeilla on muodollinen sähkövaraus. Varaus on kummallakin atomilla erimerkkinen. Tällaisia rakenteita sisältäviä aineita ovat muun muassa otsoni, jolloin reaktiota kutsutaan otsonolyysiksi, nitronit, nitriilioksidit, atsidit ja nitroyhdisteet. Mekanismiltaan tämä reaktio on samankaltainen Diels–Alder-reaktion kanssa.


title: Sykloadditio

text: Eräissä metallikatalysoiduissa sykloadditioreaktioissa reaktiomekanismi voi olla niin sanottu ioni-mekanismi ja sisältää useita välivaiheita. Näitä reaktioita kutsutaan usein formaalisiksi sykloadditioiksi erotuksena perisyklisistä sykloadditioista. Formaaliset sykloadditiot voivat niin ikään tapahtua joko termisesti tai fotokemiallisesti.


title: Sykloadditio

text: Esimerkki formaalisesta [3+3]-sykloadditiosta on syklisen enonin ja enamiinin välinen reaktio.


title: Laure (jalkapalloilija)

text: Laureano Sanabria Ruiz eli "Laure" (s. 22. maaliskuuta 1985 Madrid, Espanja) on espanjalainen jalkapalloilija. Hän edustaa tällä hetkellä Espanjan Primera Divisiónissa pelaavaa Deportivo La Coruñaa. Hänen luontainen pelipaikkansa on oikea laitapuolustuja, mutta hän pystyy tarvittaessa pelaamaan myös vasempana laitapuolustajana.


title: Laure (jalkapalloilija)

text: Laure on Real Madridin kasvatti. Hän pelasi Real Madridin nuorisojoukkueessa, kunnes vuonna 2006 siirtyi Leganésiin. Joukkue pelasi maan kolmanneksi korkeimmalla sarjatasolla Segunda División B:ssä.


title: Laure (jalkapalloilija)

text: Seuraavana kesänä 2007 hän siirtyi Deportivo La Coruñan reservijoukkueeseen, jossa hän vakiinnutti paikkansa aikaisessa vaiheessa. Edustusjoukkueen päävalmentaja Miguel Ángel Lotina huomasi myös pelaajan hyvät esitykset ja nosti hänet lopulta joukkueeseen loukkaantuneen Manuel Pablon paikalle. Ensimmäisen ottelunsa maan pääsarjassa Laure pelasi 13. tammikuuta 2008 Villarrealia vastaan. Kauden päätteeksi hänen sopimustaan jatkettiin vuoteen 2011 asti.


title: Laure (jalkapalloilija)

text: Kaudella 2009–2010 hän pelasi suurimman osan vasempana laitapuolustajana Filipe Luísin loukkaannuttua.


title: Kolmivuoroviljely

text: Kolmivuoroviljely on keskiajalla syntynyt viljelymuoto, joka lisäsi maaperän tuottavuutta huomattavasti. Kolmivuoroviljelyn käyttöönoton myötä viljasadot kasvoivat, mikä taasen mahdollisti väestön kasvun ja uuden tekniikan kehityksen.


title: Kolmivuoroviljely

text: Ennen kolmivuoroviljelyn käyttöönottoa talonpojat kylvivät peltoon vain syysviljaa, kuten vehnää tai ruista, ja jättivät toisen osan pellosta kesannoksi. Vaikka kesannossa saatettiin viljellä esimerkiksi joitain vihanneksia, sen pääasiallinen tehtävä oli toimia karjan laidunmaana. Tätä järjestelmää kutsuttiin kaksivuoroviljelyksi. Kolmivuoroviljelyssä pelto jaettiin kolmeen osaan; syysviljaan, kevätviljaan ja kesantoon. Kevätviljana käytettiin yleisesti ohraa. Kevätviljan käyttöönotto pienensi erityisesti kesannon alaa, tehostaen maankäyttöä huomattavasti kaksivuoroviljelyyn verrattuna.


title: Kolmivuoroviljely

text: Ensimmäisiä merkkejä kolmivuoroviljelystä on löydetty Keski-Euroopasta, jossa uusi viljelymuoto on otettu käyttöön noin vuonna 700. Pohjois-Eurooppaan kolmivuoroviljely levisi vasta myöhäiskeskiajalla, noin vuonna 1200. Suomen alueella kolmivuoroviljely vakinaistui vasta 1800-luvulla.


title: Ivan Skobrev

text: Ivan Aleksandrovitš Skobrev (, s. 8. helmikuuta 1983 Habarovsk, Venäjän SFNT, Neuvostoliitto) on venäläinen pikaluistelija. Hän on kaksinkertainen olympiamitalisti ja yleisluistelun maailmanmestari.


title: Ivan Skobrev

text: Skobrev sijoittui Torinon olympialaisissa 2006 kuudenneksi 1 500 ja 10 000 metrillä. Vancouverissa 2010 hän sai 10 000 metrillä hopeaa ajalla 13.02,07 ja 5 000 metrillä pronssia ajalla 6.18,05. Lisäksi hän sijoittui neljänneksi 1 500 metrillä. Sotšin olympialaisissa 2014 hän oli 5 000 metrillä seitsemäs.


title: Ivan Skobrev

text: Skobrev voitti yleisluistelun maailmanmestaruuden Calgaryssa 2011. Lisäksi hän on sijoittunut viidenneksi Moskovassa 2012 ja Hamarissa 2013 sekä kahdeksanneksi Berliinissä 2008 ja Hamarissa 2009. Hän sai matkakohtaisissa MM-kilpailuissa pronssia joukkuetakaa-ajossa Salt Lake Cityssä 2007. 5 000 metrillä hän oli samoissa kisoissa viides ja Richmondissa 2009 kuudes. Richmondissa hän sijoittui lisäksi 10 000 metrillä viidenneksi. Inzellissä 2011 hän sai pronssia 5 000 ja 10 000 metrillä sekä oli viides 1 500 metrillä. Heerenveenissä 2012 hän saavutti hopeaa 1 500 metrillä ja pronssia joukkuetakaa-ajossa. Lisäksi hän oli kuudes 5 000 metrillä. Sotšissa 2013 hän sai pronssia 1 500 ja 5 000 metrillä. Junioreiden yleisluistelun MM-kilpailuissa hän sai hopeaa 2002.


title: Ivan Skobrev

text: Skobrev voitti kultaa EM-kilpailuissa 2011, ja vuonna 2010 hän sai pronssia. Hän on sijoittunut EM-kilpailuissa lisäksi neljänneksi 2009, viidenneksi 2004, 2006, 2007 ja 2008 sekä kuudenneksi 2013. Maailmancupin kokonaispisteissä hän on sijoittunut 5 000 ja 10 000 metrin yhteisessä cupissa toiseksi kausilla 2009–2010 ja 2010–2011.


title: Freefall

text: Freefall: America, Free Markets, and the Sinking of the World Economy on yhdysvaltalaisen taloustieteilijän Joseph Stiglitzin vuonna 2010 ilmestynyt teos, jossa hän käsittelee Yhdysvalloista asunto- ja finanssikuplana liikkeelle lähteneen kriisin syitä.


title: Freefall

text: Stiglitz on keynesiläinen taloustieteilijä: hyvän yhteiskunnan perusta on markkinat, mutta julkinen valta on keskeisessä osassa. Teoksessaan Stiglitz käyttää taloustieteen peruskäsitteitä, kuten ulkoisvaikutus, kannustimet ja informaation jakautuminen epätasaisesti. Hänen näkemyksensä asuntokuplasta on, että vähävaraiset ihmiset, jotka eivät olleet perehtyneet lainojen ehtoihin, saatiin houkutelluksi riskeihin, joita he eivät ymmärtäneet. Toiminnalla oli valtion tuki talletustakuina. Stiglitz kritisoi rahoitusalan muuttumista päämääräksi sinänsä, jolloin sen varsinainen tehtävä, yhteiskunnan palveleminen on unohdettu.


title: Freefall

text: Kirjassaan Stiglitz suhtautuu skeptisesti Barack Obaman mahdollisuuksiin leikata pankkien valtaa riittävästi. Kirja oli kuitenkin jo painettu, kun Obama hyväksyi aloitteita, joihin Stiglitzkin on tyytyväinen.


title: Freefall

text: Taloustoimittaja Matias Möttölän mukaan Stiglitzin analyysit ovat osuvia, mutta tämän uudistusehdotuksia yhteisöllisyyden syntymisestä Yhdysvaltoihin hän ei pidä kovin onnistuneina.


title: Timo-Jaakko Virkkala

text: Timo-Jaakko Virkkala (20. lokakuuta 1943 Kaustinen – 18. marraskuuta 2015) oli suomalainen pikajuoksija. Hän edusti Kaustisen Pohjan-Veikkoja ja Kälviän Tarmoa.


title: Timo-Jaakko Virkkala

text: Virkkala saavutti 100 metrillä SM-pronssia Oulussa 1964. 200 metrillä hän saavutti SM-hopeaa Turussa 1963, Oulussa 1964 ja Jyväskylässä 1965 sekä pronssia Varkaudessa 1968. Lisäksi hän oli samalla matkalla neljäs Porissa 1967, viides Tampereella 1966 ja kuudes Helsingissä 1969.


title: Timo-Jaakko Virkkala

text: Hänen 100 metrin ennätyksensä on käsiajalla otettu 10,3, jonka hän juoksi Jalasjärvellä 9. elokuuta 1964. Sitä ei kuitenkaan hyväksytty Suomen ennätykseksi tuulimittarin puuttumisen takia. Hän oli juossut vuotta aiemmin, 30. kesäkuuta 1963, Pattijoella liian kovassa myötätuulessa sekunnin kymmenyksen nopeammankin ajan eli 10,2. Sähköisellä ajanotolla hänen paras aikansa on Seinäjoella 18. heinäkuuta 1975 juostu 11,00. 200 metrillä hänen ennätyksensä on Vaasassa 25. heinäkuuta 1964 juostu 21,5 ja 400 metrillä Poznańissa, Puolassa 26. syyskuuta 1964 juostu 48,0. Sekä 200 että 400 metrin ennätykset ovat käsiaikoja.


title: Juan Manuel de Prada

text: Juan Manuel de Prada Blanco (s. 1970 Barakaldo, Espanja) on espanjalainen kirjailija, kulttuurivaikuttaja ja lehtimies. Sukupolvensa muista espanjalaisista kirjailijoista tyyliltään huomattavasti poikkeava Prada kutsuu itseään perinteitä kunnioittavaksi, barokkityyliseksi kirjailijaksi.


title: Juan Manuel de Prada

text: Juan Manuel de Prada syntyi Baskimaan itsehallintoalueella sijaitsevassa Barakaldon kaupungissa. Lapsuutensa ja nuoruutensa hän vietti Kastilian ja Leónin maakunnassa sijaitsevassa Zamoran kaupungissa. Prada opiskeli lakia Salamancan yliopistossa, mutta siirtyi kirjailijan uralle heti valmistuttuaan. Hänen esikoisteoksensa "Pimpit" ("Coños") julkaistiin pieninä underground-painoksina ensi kerran vuonna 1994. Hyvin menestyneestä teoksesta otettiin ensimmäinen virallinen painos seuraavana vuonna. Alun perin "Pimpit" lähti liikkeelle tekijänsä kunnianosoituksena 1900-luvun alkupuolella vaikuttaneelle omaperäiselle kirjailijalle Ramon Gómez de la Sernalle ja tämän kuuluisalle teokselle "Senos" ("Tissit", 1917). "Pimpit" sisältää 52 lyhyttä, useimmiten vain parin sivun mittaista kertomusta, jotka on nimetty kulloisenkin pimpin omistajan mukaan. Prada käyttää kirjassaan runsaasti erilaisia tyylilajeja, mutta pitää huumorin pääosassa lähes kaikissa tarinoissa. "Pimpeistä" tuli nopeasti maailmanlaajuinen menestys ja Suomessakin siitä on otettu useita painoksia.


title: Juan Manuel de Prada

text: Vuonna 1997 ilmestynyt "Myrsky" on dekkarimuotoinen kertomus nuoresta taiteentutkijasta Alejandro Ballesterosista, joka matkustaa keskellä talvea tulvien ja lumimyrskyjen runtelemaan Venetsiaan tutkimaan renessanssitaiteilija Giorgionen "Myrsky"-nimistä maalausta. Neljän päivän aikana Venetsiassa Alejandro rakastuu tapaamaansa erikoislaatuiseen naiseen, joutuu kuuluisan taideväärentäjän murhan silminnäkijäksi ja tutustuu Venetsian synkkään alamaailmaan. "Myrsky" sai Espanjassa arvostetun Premio Planeta -palkinnon.


title: Juan Manuel de Prada

text: Prada kirjoitti lyhyen aikaa El Mundo -sanomalehteen, mutta siirtyi pian ABC-lehden vakituiseksi toimittajaksi. Hänen ABC-lehteen kirjoittamansa tähänastiset artikkelit ovat ilmestyneet alkukielellä kolmena niteenä. Lehtikirjoittajana Prada esiintyy yleensä konservatiivisten arvojen puolustajana. Aborttia, eutanasiaa ja homoseksuaalisuutta koskevissa kysymyksissä Prada tukee voimakkaasti katolisen kirkon virallisia kantoja.


title: Juan Manuel de Prada

text: Viime vuosina Prada on esiintynyt usein myös television ja radion ajankohtaisohjelmissa.


title: Jacopo della Quercia

text: Jacopo della Quercia oli italialainen kuvanveistäjä (n. 1374-1438), kotoisin Sienasta. Hän oli varhaisrenessanssin edelläkävijä, jonka voimakkaan ilmeikkäät muodot vaikuttivat myös Michelangeloon.


title: Risto Makkonen

text: Risto Pentti Olavi Makkonen (s. 13. heinäkuuta 1947 Sääminki) on suomalainen toimittaja. Koulutukseltaan hän on yhteiskuntatieteiden maisteri. Hän aloitti Yleisradiossa "A-Studion" kesätoimittajana vuonna 1971. TV-uutisiin Makkonen siirtyi 1970-luvulla toimien tuolloin ulkomaantoimittajana. 1980-luvulla hän palasi A-studion "Ulkolinja" -ohjelmaan. Turvallisuus- ja integraatiopolitiikkaa harrastanut Makkonen päätyi 1990-luvulla töihin Brysseliin Suomen ulkoministeriön lehdistöneuvokseksi ja kahteen kertaan kirjeenvaihtajaksi. Myöhemmin hän työskenteli jälleen toimittajana YLE:n "A-Studiossa", kunnes jäi eläkkeelle vuonna 2012.


title: Heath Miller

text: Heath Miller voi tarkoittaa seuraavia henkilöitä:


title: Renny Jokelin

text: Renny Pertti Jokelin (s. 1952) on suomalainen toimittaja ja tutkija. Hän valmistui vuonna 1974 yhteiskuntatieteiden kandidaatiksi Tampereen yliopistossa pääaineenaan tiedotusoppi. Hän toimi tutkijana Tampereen yliopistossa ja Alkoholitutkimussäätiössä sekä Yleisradion televisiouutisten kesätoimittajana 1970-luvulla. Vuosina 1978–1979 hän oli perustamassa Ruotsinsuomalaisten arkistoa Tukholmaan. Vuosina 1979–1996 hän toimi Helsingin Sanomien palveluksessa ulkomaan- ja taloustoimittajana ja oli kuusi vuotta kirjeenvaihtajana Pariisissa ja Brysselissä. Hän toimi Euroopan parlamentin Suomen tiedotustoimiston päällikkönä vuosina 1996–2005. Hän palasi journalismiin ja Ylen palvelukseen loppukesällä 2005. Sen jälkeen hän on toiminut A-Studion toimittajana ja toimitussihteerinä ja MOT (televisio-ohjelma)n tuottajana.


title: Renny Jokelin

text: Kautena 2014–2015 hän on Tampereen yliopistossa journalistiikan vierailevana professorina.


title: Renny Jokelin

text: Jokelin on saanut valtion tiedonjulkistamispalkinnon Ydin-lehden toimituskunnan jäsenenä vuonna 1980 ja henkilökohtaisesti EU-journalismista vuonna 1995.


title: Manuel Fernández Muñiz

text: Manuel Fernández Muñiz eli Manu (s. 9. toukokuuta 1986 Gijón, Espanja) on espanjalainen jalkapallomaalivahti. Hän edustaa tällä hetkellä Espanjan Segunda Divisiónissa pelaavaa Alcorcónia.


title: Manuel Fernández Muñiz

text: Manu on kotikaupunkinsa Sporting Gijónin kasvatti. Hän teki ensiesiintymisensä edustusjoukkueessa kaudella 2005–2006, sen pelattua Segunda Divisiónissa. Vuonna 2007 hän siirtyi Deportivo La Coruñaan, jossa hän kuitenkin pelasi reservijoukkueessa seuraavat kaksi kautta.


title: Manuel Fernández Muñiz

text: Kaudella 2009–2010 Gustavo Munúan siirryttyä Málagaan, Manu nostettiin edustusjoukkueeseen Daniel Aranzubian varamaalivahdiksi. Ensimmäisen ottelunsa maan pääsarjassa hän pelasi 23. maaliskuuta 2010, kun ykkösmaalivahti Aranzubia ajettiin 10-minuutin kohdalla ulos kentältä punaisella kortilla.


title: La Wally

text: La Wally on Alfredo Catalanin ooppera, nelinäytöksinen "dramma lirico". Luigi Illica kirjoitti teoksen libreton, joka perustuu Wilhelmine von Hillernin romaaniin vuodelta 1875. Ooppera kantaesitettiin 20. tammikuuta 1892 La Scalassa. Metropolitan-oopperassa se esitettiin ensimmäistä kertaa vuonna 1909.


title: La Wally

text: Monet oopperan ystävät tuntevat teoksen sen sankarittaren ensimmäisessä näytöksessä laulamasta aariasta ”Ebben? Ne andrò lontana”. Catalani sävelsi kyseisen aarian alun perin vuonna 1878 Jules Vernen runoon ”Chanson groenlandaise”. Runon alkuperäinen nimi on ”Chanson scandinave” (1856), ja Verne muokkasi sitä teostaan "Le pays des fourrures" ("Turkiksien maassa", ks. tätä) varten, jossa se on siis nimellä ”Chanson groenlandaise”. Se on julkaistu myös Vernen tekstejä sisältävässä teoksessa "Text Oubliés" (1979, Union Général d'Éditions, Collection 10-18, No. 1294).


title: Adrián Colunga

text: Adrián Colunga Pérez (s. 17. marraskuuta 1984 Oviedo, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Granada ja on pelipaikaltaan hyökkääjä.


title: Adrián Colunga

text: Colunga on Sporting Gijónin kasvatti. Hän teki ensiesiintymisensä ammattilaisurallaan Segunda División B:ssä pelanneessa Marino de Luancossa, jossa hän pelasi lainasopimuksella. Kaudeksi 2004–2005 hän siirtyi Sporting Gijónin reservijoukkueeseen.


title: Adrián Colunga

text: Tammikuussa 2006 hänet vapautettiin sopimuksestaan, jonka jälkeen hän edusti neljänneksi korkeimman ja kolmanneksi korkemman sarjatason joukkueita. Kaudeksi 2007–2008 Colunga siirtyi Las Palmasiin, joka pelasi Segunda Divisiónissa. Hän pelasi kauden aikana 34 ottelua ja teki niissä 13 maalia.


title: Adrián Colunga

text: Vuonna 2008 Colunga myytiin Recreativo de Huelvaan 2,7 miljoonan euron siirtokorvauksella. Sopimus oli pituudeltaan nelivuotinen. Ensiesiintymisensä joukkueessa hän teki 31. elokuuta 2008 ottelussa Real Betisiä vastaan. Samaisessa ottelussa hän onnistui myös maalinteossa. Colunga jäi Recreativon historiaan 21. joulukuuta 2008, kun hän onnistui rangaistuspotkusta Deportivo La Coruñaa vastaan, tehden näin neljännen perättäisen maalinsa eri otteluissa.


title: Adrián Colunga

text: 23. tammikuuta 2010 henkilökohtaisten ongelmiansa takia, Colunga siirtyi kauden loppuun asti kestävällä lainasopimuksella Real Zaragozaan. Osana kauppaa Braulio matkasi Recreativoon. Hän teki ensimmäisen maalinsa Tenerifeä vastaan. 21. maaliskuuta 2010 Colunga teki kaksi maalia Barcelonaa vastaan.


title: Adrián Colunga

text: 5. elokuuta 2010 Colunga siirtyi Getafeen 2,5 miljoonan euron siirtokorvauksella. Samaan aikaan Getafesta Recreativoon siirtyi Kepa.


title: Berndt Otto Stackelberg (vanhempi)

text: Berndt Otto Stackelberg (14. toukokuuta 1662 Tallinna – 29. elokuuta 1734 Turku) oli ruotsalainen sotamarsalkka. Hän osallistui suureen Pohjan sotaan everstinä ja oli Ruotsin Suomessa olleiden joukkojen ylipäällikkö sodan jälkeen.


title: Berndt Otto Stackelberg (vanhempi)

text: Stackelberg palveli ennen suuren Pohjan sodan syttymistä Hollannissa ja Ranskassa. Siellä hän otti osaa useille sotaretkille ja piirityksiin. Sodan sytyttyä hänet nimitettiin vuonna 1700 kenraaliadjutantiksi. Eversti Stackelberg nimitettiin 11. maaliskuuta 1702 Porin jalkaväkirykmentin komentajaksi. Hän oli Adam Ludvig Lewenhauptin alaisuudessa Baltiassa vuoteen 1708 asti. Stackelberg johti Jakobstadtin taistelussa 26. heinäkuuta 1704 oikeaa siipeä ja osallistui loppukesällä 1704 Birsenin piiritykseen ja valtaukseen. Hän johti Gemauerthofin taistelussa 16. heinäkuuta 1705 jalkaväkikeskustan ensimmäistä taistelulinjaa. Hänet ylennettiin kenraalimajuriksi vuonna 1704.


title: Berndt Otto Stackelberg (vanhempi)

text: Stackelberg oli mukana Lewenhauptin retkikunnassa, jonka tarkoituksena oli kuljettaa Ruotsin kuningas Kaarle XII:n Venäjälle hyökkäävälle pääarmeijalle tarvikkeita ja ruokaa. Stackelberg johti toista retkikunnan kahdesta kolonnasta. Hän johti Lesnajan taistelussa 29. syyskuuta 1708 ruotsalaisten vasenta sivustaa. Stackelberg jatkoi taistelun jälkeen Lewenhauptin retkikunnan kanssa eteenpäin. Retkikunta liittyi Kaarlen pääarmeijaan lokakuussa 1708. Pääarmeijan operaatioissa Stackelberg johti etujoukkoa Desnajoen ylityksessä 2. marraskuuta 1708. Hän jäi vangiksi Pultavan taistelun yhteydessä kesällä 1709 ja palasi Ruotsiin vasta sodan päättymisen jälkeen.


title: Berndt Otto Stackelberg (vanhempi)

text: Sodan jälkeen Stackelberg nimitettiin vuonna 1722 Ruotsin Suomessa olevien joukkojen ylipäälliköksi. Hän toimi tehtävässä yritteliäästi ja oli ahkerassa kirjeenvaihdossa Tukholman kanssa. Ensimmäisinä vuosinaan Stackelberg matkusti ympäri Suomena ja teki erilaisia aloitteita puolustuksen järjestämiseksi. Stackelberg ei saanut Tukholmasta pyynnöistään huolimatta juuri ohjeita toimensa hoitamiseen, joten hän oli enimmäkseen oman harkintansa varassa. Hän teetti uusia linnoitussuunnitelmia, vaikka niiden toteuttamiseen ei ollut rahaa. Haminaa ja Lappeenrantaa alettiin linnoittaa, mutta työt tehtiin huonosti ja linnoitukset eivät valmistuneet. Stackelberg nimettiin sotamarsalkaksi vuonna 1727.


title: Berndt Otto Stackelberg (vanhempi)

text: Stackelbergin poika oli sotamarsalkka Berndt Otto Stackelberg nuorempi.


title: Yö (Antonionin elokuva)

text: Yö ("La notte") on Michelangelo Antonionin elokuva vuodelta 1961. Se on keskimmäinen osa trilogiassa, jonka ensimmäinen elokuva on "Seikkailu" ja kolmas "Kuumetta". Elokuva sai Kultainen karhu -palkinnon 11. Berliinin elokuvajuhlilla, ja elokuvaohjaaja Stanley Kubrick on nimennyt sen yhdeksi kymmenestä suosikkielokuvastaan.


title: Yö (Antonionin elokuva)

text: Elokuva on Antonionin mustavalkoinen mestariteos trilogiassa, joka käsittelee vieraantumista ja yksinäisyyttä. Henkilöhahmot harhailevat Milanossa, jonka talot ja tilat tukevat kerrontaa. Päähenkilö on kirjailija Giovanni (Marcello Mastroianni), joka on saanut juuri kauppoihin uuden kirjansa, mutta on joutunut umpikujaan sekä suhteessaan kirjailijantyöhön että vaimoonsa Lidiaan (Jeanne Moreau). Kirjailijan marxilainen kustantaja on sairaalassa kuolemaisillaan, mutta kirjan julkistamisjuhlassa rikas liikemies haluaisi palkata hänet kirjoittamaan yrityksensä historian. Giovanni flirttailee liikemiehen tyttären Valentinan (Monica Vitti) kanssa. Elokuva päättyy siihen että pariskunta näyttäisi palaavan yhteen.


title: Holger Danske

text: Holger Danske on tanskalainen tarusankari ja Tanskan henkilöitymä, joka nukkuu vuoren sisässä ja palaa auttamaan Tanskaa sen joutuessa hätään. Tarinoiden mukaan hän nukkuu holvissa Kronborgin linnan alla, ja hänen partansa on vuosien saatossa kasvanut kiinni lattiaan.


title: Holger Danske

text: Holger Danske on lisäksi tärkeä hahmo Ranskan keskiaikaisissa chanson de geste –runoelmissa. Niissä hänen nimensä on Ogier de Danemarche. Hänen tarinansa kerrotaan "Geste de Doon de Mayence" –syklissä, joka käsittelee Kaarle Suuren vasallien kapinoita feodaaliherraansa vastaan. Ogier de Danemarchen nimi on saattanut alun perin viitata Ardennien rajamaille eikä Tanskaan, vaikka häntä kutsutaankin runoissa Tanskan kuninkaan Gaufreyn pojaksi. Ogier esiintyy myös runoelmissa "La Chevalerie Ogier de Danemarche" ja "Les Enfances Ogier". Hän saattaa myös olla sama hahmo kuin Rolandin laulun Ogier le Danois.


title: Huutoniemen koulu

text:
Huutoniemen koulu on Vaasassa sijaitseva peruskoulu, joka sijaitsee Huutoniemen kaupunginosassa. Koulussa on tällä hetkellä 330 oppilasta ja noin 35 henkilökuntaan kuuluvaa henkilöä. Huutoniemen koulu on tyypillinen suomalainen alakoulu, jossa opetetaan oppilaita aina ensimmäisestä luokasta kuudenteen luokkaan asti.
Koulun rehtori on Olli Autio.


title: Seppänen

text: Seppänen on suomalainen sukunimi, joka on muun muassa seuraavilla henkilöillä:


title: Jaakko I (Monaco)

text: Jaakko I, oik. "Jacques François Léonor Goyon de Matignon" (21. marraskuuta 1689 – 23. huhtikuuta 1751) oli Monacon ruhtinas vuosina 1731-1733. Hän oli normannilaisen kreivin Jacques III Goyon de Matignon ja kreivitär Thorigny Charlotte Goyon de Matignon poika. Hänen setänsä oli Ranskan marsalkka Charles-Auguste de Goyon-Matignon.


title: Jaakko I (Monaco)

text: Kun Monacon ruhtinas Antonio I etsi sopivaa sulhasta perilliselleen ja tyttärelleen Louise Hippolytelle, Jaakon isä ehdotti poikaansa vävyksi. Ajatus omasta ruhtinaskunnasta oli erittäin houkutteleva, ja ehdokkuutta tuki kuningas Ludvig XIV, joka halusi vahvistaa Ranskan vaikutusvaltaa Monacossa. Pari vihittiin 20. lokakuuta 1715, ja he saivat yhdeksän lasta.


title: Jaakko I (Monaco)

text: Avioliitto ei ollut kovin onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I:n kuoleman jälkeen Louise Hippolyte muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon viileämpi.


title: Jaakko I (Monaco)

text: Louise Hippolyte kuoli isorokkoon loppuvuodesta 1731. Jaakko löi laimin Monacon valtion hoidon ja joutui jättämään kapinan partaalla olevan ruhtinaskunnan toukokuussa 1732. Hän luopui seuraavana vuonna vallasta vuonna poikansa Honoré III:n hyväksi. Hän muutti Pariisiin, eikä avioitunut uudestaan.


title: Jaakko I (Monaco)

text: Jaakko I:n Pariisin asunto nimettiin hänen mukaansa Hôtel Matignoniksi ja on nykyisin Ranskan pääministeri virka-asunto.


title: Caesars Palace (rata)

text: Caesars Palace on lasvegasilainen hotelli ja kasino, jonka pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car ja IndyCar -luokat ovat ajaneet pysäköintialueen radalla muutaman kerran, viimeksi 2004.


title: Caesars Palace (rata)

text: Kun Watkins Glenin kilpailu poistettiin kilpailukalenterista, kilpailu siirrettiin Las Vegasiin. Kilpailu oli kauden viimeinen, ja sen aloitti Long Beachin kilpailu, mutta siitä ei pidetty aavikon kuumuuden takia. Caesars Palacen radasta tuli hyvä väliaikainen rata: tarpeeksi leveä ohituksiin, leveät turva-alueet, tasainen pinta. Sen vastapäiväinen suunta aiheutti suuren rasituksen kuljettajien niskoille. Kun Nelson Piquet varmisti ensimmäisen maailmanmestaruutensa ajamalla viidenneksi vuonna 1981, häneltä meni viisitoista minuuttia palautuakseen kilpailun kuumuuden aiheuttamasta rasituksesta. Vuoden 1982 kilpailun voitti Michele Alboreto Tyrrellillä, mutta se oli viimeinen Formula 1 -sarjan kilpailu Las Vegasissa.


title: Tulijättiläiset

text: Tulijättiläiset olivat skandinaavisessa mytologiassa yksi jättiläisten tyyppi. He asuivat tulen valtakunnassa Muspelheimissa ja osallistuivat Ragnarökiin Surturin johdolla.


title: Nora Strömman

text: Nora Strömman (s. 9. helmikuuta 1980 Turku) on suomenruotsalainen lasten- ja nuortenkirjailija. Strömman on koulutukseltaan kulttuurituottaja ja kirjoittaa sekä suomeksi että ruotsiksi.


title: Nora Strömman

text: Strömmanin lastenkirjoja on kuvittanut hänen veljensä, vuoden graafikoksi 2013 valittu Kasper Strömman.


title: Nora Strömman

text: Strömman on Lukukeskuksen hallituksen jäsen edustaen Finlands Svenska Författareföreningiä.


title: Sääennusteohjaus

text: Sääennusteohjaus on rakennuslämmityksen ohjausmenetelmä, jonka toimintaperiaatteen mukaisesti joka aikayksikköä kohden lasketaan tarvittava lämmöntarve paikallisten sääennusteiden perusteella. Yhdistämällä tietoja rakennuksen fysiikasta sekä ilmatieteestä pystytään huomioimaan tietyn rakennuksen ominaisuudet ja ulkoisia sääoloja, kuten ulkolämpötila, tuulen voima ja suunta sekä auringonsäteily. Tavallisessa lämmitysohjauksessa huomioidaan ainoastaan ulkolämpötila.


title: Sääennusteohjaus

text: Forecasting -menetelmän lähtökohtana on toiminut SMHI:n (Ruotsin Ilmatieteen laitos) professori Roger Taeslerin yhteistyössä Thorbjörn Geiserin ja Stefan Berglundin kanssa kehittämä matemaattinen energiatasemalli (”ENLOSS”); molemmat viimeksi mainitut tieteilijät ovat tällä hetkellä eGain Sweden AB:n palveluksessa. Forecasting -menetelmä on otettu käyttöön 1980-luvun lopulla.


title: Sääennusteohjaus

text: Vuoteen 2010 mennessä forecasting -menetelmä on implementoitu lähes seitsemään miljoonaan neliömetriin asuin- ja kaupallisia kiinteistöjä. Tämä teknologia soveltuu useiden yritysten ja järjestöjen tarjouksiin. Menetelmän ansiosta lämpöenergian kulutus vähenee arviolta keskimäärin 15 – 25 kWh/m2. Koska forecasting -menetelmä ottaa huomioon tietoja tulevasta lämmöntarpeesta eikä sulje pois muita energian kulutuksen tehostusmenetelmiä, se toimii aina hyvin primääriratkaisuna.


title: Sääennusteohjaus

text: Menetelmän sovelluksiin käytännössä kuuluvat kauko-ohjatut forecasting -vastaanottimet, jotka lähettävät ja vastaanottavat tietoja gprs- tai gsm-verkon välityksellä. Sen lisäksi forecasting -vastaanottimet hallitsevat rakennuksen sisällä olevia ohjauskeskuksia, jotka säätelevät lämpöenergian jakelua kohteen lämmitysjärjestelmän puitteissa. Forecasting-menetelmään on viime aikoina yhdistetty myös erityiset sisäilman mittarit. Näiden tarkoituksena on pitää tarkasti kirjaa sisälämpötilasta sekä lähettää mitattua tietoa niihin liitettyihin forecasting- vastaanottimiin. Tämä tekninen läpimurto mahdollistaa yksityiskohtaisemman forecasting -menetelmän avulla tapahtuvan tarkkailun sekä parantaa lämmönsäädön hallintamahdollisuuksia.


title: Louise Hippolyte

text: Louise Hippolyte "de Monaco" (10. lokakuuta 1697 - 29. joulukuuta 1731) oli ainoa naispuolinen Monacon hallitsija. Monacon nykyinen kuninkaallinen perhe polveutuu hänestä.


title: Louise Hippolyte

text: Louise Hippolyte syntyi Monacon kuninkaallisessa palatsissa. Hänen kuudesta sisaruksestaan kolme kuoli lapsena ja hän oli vanhin Antonio I ja Marie de Lorrainen lapsista, jotka saavuttivat aikuisiän, joten hänestä tuli monacon ruhtinaskunnan perijätär. Antonio I päätti, Ludvig XIVn luvalla, että hänen tulevan aviomiehensä piti ottaa Grimaldin sukunimi ja Louisilla oli oikeus halita Monacoa yhdessä miehensä kanssa.


title: Louise Hippolyte

text: Louise Hippolyte avioitui 18-vuotiaana, 20. lokakuuta 1715, normannialaisen aatelisen Jacques François Goyon de Matignon, (Monacon ruhtinaana Jaakko I) kanssa. Avioliitolla oli aurinkokuningas Ludvig XIV tuki, tämän halutessa lisätä Ranskan vaikutusvaltaa Moancossa. Toinen vaihtoehto, josta Antonio I oli innokkaampia, olisi ollut naittaa Louis jollekin serkulleen, mutta tämä ei onnistunut Grimaldien huonon taloudellisen tilanteen vuoksi.


title: Louise Hippolyte

text: Louise Hippolyte ja Jaakko I saivat yhdeksän lasta. Siitä huolimatta avioliitto avioliitto ei ollut onnellinen. Jaakko asui mieluummin Versaillesissa kuin Monacossa, ja hänellä oli useita rakastajattaria. Antonio I kuoleman jälkeen Louise Hippolyte muutti Pariisista Monacoon (4. huhtikuuta 1731) ja sai innostuneen vastaanoton. Kun Jaakko tuli myöhemmin perässä, vastaanotto oli paljon laimeampi.


title: Louise Hippolyte

text: Louise Hippolyte kuoli isorokkoon loppuvuodesta 1731. Jaakko löi laimin Monacon valtion hoidon ja joutui jättämään kapinan partaalla olevan ruhtinaskunnan toukokuussa 1732. Hän luopui seuraavana vuonna vallasta vuonna poikansa Honoré III:n hyväksi. Hän muutti Pariisiin, eikä avioitunut uudestaan, vaikka hänelle tarjottiin isoja myötäjäisiä, mikäli hän naisi Ludvig XIVn ja madame de Montespanin tyttären, Mainen herttuattaren.


title: Psycon

text: Psycon Oy on suomalainen henkilöarviointeihin, strategiseen resursointiin ja johtamiseen kehittämiseen erikoistunut konsulttiyhtiö. Se on yksi Suomen suurimmista soveltuvuusarviointeja tekevistä yhtiöistä.


title: Psycon

text: Psycon Oy aloitti Green Office kokeilun maaliskuussa 2009 ja heille myönnettiin maaliskuussa 2010 WWF Suomen Green Office -merkki.


title: Johtaminen (täsmennyssivu)

text: Johtamisella voidaan viitata ainakin seuraaviin asiohin:


title: Laurine van Riessen

text: Laurine van Riessen (s. 10. elokuuta 1987 Leiden) on alankomaalainen pikaluistelun olympiamitalisti sekä ratapyöräilyn MM- ja EM-mitalisti


title: Laurine van Riessen

text: Van Riessen saavutti pronssia Vancouverin 2010 olympialaisten 1 000 metrillä ajalla 1.16,72. Matkakohtaisissa MM-kilpailuissa Richmondissa 2009 hän oli 1 500 metrillä seitsemäs ja 1 000 metrillä kahdeksas. Heerenveenissä 2015 hän oli 1 000 metrillä kymmenes. Sprinttereiden MM-kilpailuissa hän on sijoittunut kuudenneksi Heerenveenissä 2011 ja Naganossa 2014 sekä kymmenenneksi Moskovassa 2009. Junioreiden MM-kilpailuissa Innsbruckissa 2007 hän sai kultaa joukkuekilpailussa ja hopeaa yleisluistelussa.


title: Laurine van Riessen

text: Van Riessen sijoittui kolmanneksi maailmancupin 1 000 metrin kokonaiskilpailussa kaudella 2008–2009. Hän on voittanut maailmancupin osakilpailun 1 000 metrillä Changchunissa joulukuussa 2008 ja Salt Lake Cityssä tammikuussa 2012.


title: Laurine van Riessen

text: Hän lopetti pikaluistelun kauden 2014–2015 jälkeen.


title: Laurine van Riessen

text: Van Riessen saavutti joukkuesprintissä MM-hopeaa Apeldoornissa 2018 kilpailtuaan Alankomaiden joukkueessa karsintakierroksella. Hän sai EM-pronssia Grenchenissä 2015. Rio de Janeiron olympialaisissa 2016 hän sijoittui joukkuesprintissä viidenneksi ja keirinissä yhdeksänneksi


title: Laurine van Riessen

text: Van Riessen on voittanut Alankomaiden-mestaruuden 500 metrin aika-ajossa 2015, eräajossa 2015, 2016 ja 2017 sekä keirinissä 2015 ja 2917.


title: IL7R

text: IL7R on ihmisen geeni. Geeni säätelee lymfosyyttien elossa säilymistä ja muodostumista. IL7R geenin eräät muodot suurentavat MS taudin puhkeamisen riskiä.


title: Lamar Hunt U.S. Open Cup

text: Lamar Hunt U.S. Open Cup on yhdysvaltalainen cup-järjestelmällä pelattava miesten jalkapallokilpailu. Se on avoin Yhdysvaltain jalkapalloliiton United States Soccer Federationin (USSF) alaisille seurajoukkueille.


title: Lamar Hunt U.S. Open Cup

text: Cup perustettiin vuonna 1914 – vuosi United States Soccer Federationin perustamisen jälkeen, jolloin se tunnettiin nimellä National Challenge Cup. Se on Yhdysvaltain vanhin kansallinen joukkuelajikilpailu ja ensimmäinen kansallinen jalkapallokilpailu. 1900-luvun alussa vastaavat yritykset kaatuivat usein matka- ja kustannussyihin. Alkuvuosien jälkeen kilpailun järjestäminen siirtyi amatöörijalkapalloliitto United States Adult Soccer Associationin (USASA) vastuulle. Vuonna 1995 kilpailu palasi USSF:n alaisuuteen, ja vuonna 1999 sen nimeksi vaihdettiin Lamar Hunt U.S. Open Cup urheiluvaikuttaja Lamar Huntin (1932–2006) kunniaksi.


title: Lamar Hunt U.S. Open Cup

text: Kilpailun alkuperäinen mestaruuspokaali oli liikemies Thomas Dewarin lahjoittama Dewar Cup, joka oli käytössä vuosina 1914–1979 ja 1997–1998. Sittemmin pokaali on sijoitettu pysyvästi Oneontassa New Yorkissa sijaitsevaan National Soccer Hall of Fameen. Mestarijoukkueen nimi kaiverretaan edelleen alkuperäiseen pokaaliin, mutta mestarijoukkue palkitaan uudella U.S. Open Cup -pokaalilla.


title: Lamar Hunt U.S. Open Cup

text: Cupin menestyneimmät seurat ovat kalifornialainen Maccabi Los Angeles ja pennsylvanialainen Bethlehem Steel, jotka molemmat ovat voittaneet cupin viidesti. Newyorkilainen Greek American AA voitti cupin ennätykselliset kolme kertaa peräkkäin. Ammattilaisliiga Major League Soccerin esikoiskauden 1996 jälkeen cupin on voittanut vain kerran MLS:n ulkopuoleinen joukkue; vuonna 1999 USL A-Leaguen Rochester Raging Rhinos kukisti neljä MLS-joukkuetta matkallaan mestaruuteen. North American Soccer Leaguen (1968–1984) joukkueet eivät osallistuneet cupiin.


title: Lamar Hunt U.S. Open Cup

text: Kesällä alkavaan varsinaiseen cupiin osallistuu kahdeksan joukkuetta jokaiselta Yhdysvaltain viideltä sarjatasolta. Sarjat valitsevat osallistujansa eri tavoin kevään aikana. Esimerkiksi MLS:stä cupiin pääsee suoraan kuusi edelliskauden runkosarjan parasta joukkuetta ja loput karsivat jäljelle jäävistä kahdesta paikasta.


title: Lamar Hunt U.S. Open Cup

text: Cupissa vastakkain arvotut joukkueet pelaavat yhden ottelun, jonka voittaja jatkaa seuraavalle kierrokselle. Tasatilanteessa pelataan 2 × 15 minuutin jatkoaika ja lopulta ratkaisua haetaan tarvittaessa rangaistuspotkukilpailussa. Vuoden 2009 cupissa alempien sarjatasojen (USL First Division, USL Second Division, USL Premier Development League ja United States Adult Soccer Association) joukkueet pelasivat keskenään cupin kaksi ensimmäistä kierrosta ja MLS-joukkueet tulivat mukaan kolmannella kierroksella.


title: Lamar Hunt U.S. Open Cup

text: Cupin voittaja on saanut paikan CONCACAF Champions Leaguesta vuodesta 2008 lähtien.


title: KPL2

text: KPL2 on sioilla ja ihmisillä esiintyvä geeni. Geeni vaikuttaa sikojen siittiönkehitykseen. KPL2 Geenivirhe aiheuttaa sioilla siittiöiden liikkumiskyvyttömyyttä. Geenimutaation oletetaan syntyneen siten, että KPL2 geenin sisään on asettunut tai kopioitunut liikkuva DNA pätkä eli retroposoni.


title: Hulivilikarnevaali

text: Hulivilikarnevaali on vuodesta 1992 järjestetty Mikkelin alueen suurin lapsille ja lapsiperheille suunnattu ilmaistapahtuma. Naisvuoren alueella järjestetty tapahtuma on kerännyt vuosittain yleisöä niin paikkakunnalta kuin sen ulkopuoleltakin. Hulivilikarnevaali on vaihdellut yksipäiväisestä kaksipäiväiseen ja vuodesta 2009 varsinaisen karnevaalipäivän lisäksi tapahtumaan on kuulunut erillinen Onni-oravan konserttipäivä. Kävijämäärät ovat vuosien varrella nousseet kahteen ja puoleen tuhanteen.


title: Hulivilikarnevaali

text: Viime vuosina karnevaaleilla on nähty mm. Taikuri Luttinen, Tanssiteatteri Minimi, Pulputinpannu, Herra Heinämäen Lato-orkesteri, Mimi ja Kuku, beatbox-artisti RudiRok ja monia muita huippuesiintyjiä. Esiintyjien lisäksi tapahtumassa on ollut työpajatoimintaa, puuharatoja, toimintapisteitä, kädentaitojen kokeilua, joita ovat järjestäneet paikalliset järjestöt ja yhdistykset. Vuonna 2010 Hulivilikarnevaali järjestetään 10.–11. heinäkuuta, jolloin tapahtumassa esiintyy muun muassa Jytäjyrsijät, Teatteri Rollo, Laboratorioteatteri Fennica ja jonglööri Jani Suihkonen.


title: HNF4A

text: HNF4A on tumareseptori, jota koodaa geeni "HNF4A" kromosomissa 20. Geeni voi silmukoitua vaihtoehtoisesti ja reseptorista on siten olemassa usea eri muoto.


title: HNF4A

text: Geenin mutaatiot voivat aiheuttaa reseptorin toimimattomuutta, jotka johtavat MODY-tyyppiseen (eng. "Maturity-Onset Diabetes of the Young") HNF4A-diabetekseen, jota kutsuttiin aiemmin MODY1:ksi. Tauti ei ole sama kuin tyypin 1 tai 2 diabetes. MODY-tyypin diabetesten osuus kaikista diabetestapauksista Suomessa on alle 2%. Tautia potevat ovat erittäin herkkiä diabeteslääkkeinä käytetyille sulfonyyliureavalmisteille, jotka voivat siksi aiheuttaa hypoglykemiaa.


title: Sakeus Juuri-Oja

text: Karl (Kaarlo) Sakeus Juuri-Oja (sukunimi vuoteen 1906 "Järvinen"; 1. syyskuuta 1890 Helsinki – 28. elokuuta 1926 Fitchburg, Yhdysvallat) oli suomalainen teatterinjohtaja, näyttelijä, muusikko ja näytelmäkirjailija. Juuri-Ojan sukunimi esiintyy kirjoitettuna myös muodoissa "Juurioja" ja "Juuri-oja".


title: Sakeus Juuri-Oja

text: Juuri-Oja hankki elantonsa muusikkona ja näyttelijänä. Hänellä oli myös oma näytelmänvälitystoimisto ja hän toimi Lahteen 1914 perustetun Juttu-Tupa nimisen seuranäyttämöille ja näytelmäseurille tarkoitetun lehden toimittajana. Hän toimi vuodesta 1914 alkaen Lahden, Pietarsaaren ja Kuokkalan työväennäyttämöiden johtajana. Vuonna 1917 Juuri-Oja oli perustamassa Työväen Näyttämöiden Liittoa.


title: Sakeus Juuri-Oja

text: Suomen sisällissodan loppuvaiheissa Juuri-Oja pakeni Venäjälle yhdessä vaimonsa kanssa. Hän palasi Suomeen 1921 ja toimi Hämeenlinnan Työväen Näyttämön johtajana muutaman vuoden. Juuri-Oja muutti sitten Yhdysvaltoihin ja toimi siellä paikallisilla suomalaisnäyttämöillä.


title: Adp

text: Adp eli adipose (WDTC1) on ihmisen lihomiseen vaikuttava geeni. Geeni löytyi vuonna 2007 Texasin yliopistossa tehdyssä tutkimuksessa.


title: Kriketin maailmanmestaruuskilpailut 1975

text: Kriketin maailmanmestaruuskilpailut eli World Cup (viralliselta nimeltään vielä "Prudential Cup") oli ensimmäinen ICC:n järjestämä maailmanmestaruusturnaus. Kilpailut käytiin 7. -21. heinäkuuta Englannissa. Mukana oli kahdeksan joukkuetta ja ne pelasivat kahdessa neljän joukkueen ryhmässä, joista kummastakin kaksi parasta selviytyi pudotuspeleihin. Ottelut pelattiin 60 syöttövuoron peleinä.


text: Itä-Afrikan joukkueeseen sisältyivät: , , ja .


title: Antonio I

text: Antonio I (25. tammikuuta 1661 – 20. halmikuuta 1731) oli Monacon kolmas ruhtinas vuosina 1701–1731 sekä ensimmäinen Beaxin markiisi. Hän oli Ludvig I:n ja Catherine Charlotte de Gramontin vanhin lapsi. Antonio vihittiin 13. kesäkuuta 1688 Marie Lorrainen (12. elokuuta 1674 – 30 Lokakuuta 1724) kanssa. Avioliitto oli Ranskan kuninkaan Ludvig XIV:n järjestämä.


title: Antonio I

text: Pariskunta sai kuusi tytärtä, joista vain kaksi selviytyi aikuisikään.Antoniolla oli myös useita aviottomia lapsia:


title: MLS Cup

text: MLS Cup on Pohjois-Amerikan jalkapalloliigan Major League Soccerin vuotuinen mestaruusottelu. Menestynein seura on Los Angeles Galaxy viidellä mestaruudellaan.


title: MLS Cup

text: Cupin mestaruuspokaali on jalkapallovaikuttaja Philip Anschutzin mukaan nimetty Philip F. Anschutz Trophy.


title: PALB2

text: PALB2 on ihmisen geeni. Mutatoituessaan geeni saattaa nelinkertaistaa rintasyöpäriskin. Geenivirhe aiheuttaa syöpää ollessaan toiminnallisesti puutteellinen. PALB2 geeni ohjaa merkittävästi BRCA2 geenin toimintaa.


title: SIL1

text: SIL1 on GRP78-proteiinin nukleoidinvaihtajageeni. Mikäli SIL1 geeni mutatoituu, saattaa se aiheuttaa Marinesco-Sjögrenin oireyhtymän.


title: Albertus Saksilainen

text: Albertus Saksilainen (; n. 1320 – 8. heinäkuuta 1390) oli saksalainen filosofi, joka tunnetaan panoksestaan logiikan ja luonnonfilosofian alalla. Hän vaikutti Jean Buridanin ajattelun ja occamismin leviämiseen Italiaan ja Keski-Eurooppaan. Albertus toimi Halberstadtin piispana vuodesta 1366 kuolemaansa saakka.


title: Albertus Saksilainen

text: Albertus syntyi Rickensdorfissa lähellä Helmstedtia. Hänen isänsä oli maanviljelijä. Kykyjensä ansiosta Albertus lähetettiin opiskelemaan ensin Prahan ja sitten Pariisin yliopistoon. Pariisissa hän oli Jean Buridanin oppilas ja sai paljon vaikutteita tämän luonnonfilosofian ja logiikan opetuksista.


title: Albertus Saksilainen

text: Albertus opetti Pariisissa vuosina 1351–1362. Vuonna 1353 hän toimi yliopiston rehtorina. Vuonna 1362 Albertus lähti paavi Urbanus V:n hoviin Avignoniin Rudolf IV Itävaltalaisen lähettiläänä neuvotellakseen Wienin yliopiston perustamisesta. Neuvottelut olivat menestyksekkäitä, ja Albertuksesta tuli yliopiston ensimmäinen rehtori vuonna 1356.


title: Albertus Saksilainen

text: Vuonna 1366 Albertus valittiin synnyinhiippakuntansa Halberstadtin piispaksi, missä virassa toimiessaan hän käytti nimeä Albertus III. Piispana hän liittoutui Braunschweig-Lüneburgin herttuan Magnus II:n kanssa Hildesheimin piispaa Gebhardusta vastaan. Hän joutui Gebharduksen vangiksi Dincklerin taistelussa vuonna 1367.


title: Albertus Saksilainen

text: Albertus kuoli Halberstadtissa vuonna 1390.


title: Albertus Saksilainen

text: Luonnonfilosofina Albertus jatkoi opettajansa Buridanin perintöä ja vaikutti pariisilaisen luonnonfilosofian leviämiseen Italiaan ja Keski-Eurooppaan. Tässä keskeinen oli Albertuksen kommentaari Aristoteleen "Fysiikkaan". Se oli laajalti luettu, ja siitä tunnetaan lukuisia käsikirjoituksia Ranskasta ja Italiasta.


title: Albertus Saksilainen

text: Myös Albertuksen kommentaari Aristoteleen teokseen "Taivaasta" oli vaikutusvaltainen, ja se syrjäytti lopulta Buridanin kommentaarin samasta teoksesta. Blasius Parmalainen luennoi siitä Bolognassa vuosina 1379–1382, ja myöhemmin se oli suosittu Wienissä. Myös teos "Tractatus proportionum" oli hyvin suosittu Italiassa.


title: Albertus Saksilainen

text: Luonnonfilosofian alalla Albertus esitteli muun muassa kolmannen vaiheen Avicennan kaksivaiheiseen impetusteoriaan. Vaiheet olivat:Tämä teoria oli nykyaikaisen inertiateorian edeltäjä.


title: Albertus Saksilainen

text: Albertuksen logiikan alan työt osoittavat vaikutteita Vilhelm Ockhamilaiselta, jonka kommentaarit "vanhaan logiikkaan" ("logica vetus"), toisin sanoen Porfyrioksen teokseen "Isagoge" sekä Aristoteleen teokseen "Organon", olivat Albertuksen lukuisien kvestio-muotoisten teosten ("Quaestiones") kohteena.


title: Albertus Saksilainen

text: Vaikka Buridan säilyi logiikan keskeisimpänä nimenä, Albertuksen teoksesta "Perutilis logica" tuli suosittu, koska se oli luonteeltaan hyvin systemaattinen ja kehitti edelleen eräitä occamistisen ajattelun keskeisiä puolia.


title: Kotiseutu (televisiosarja)

text: Kotiseutu ("Heimat – Eine deutsche Chronik") on Edgar Reitzin ohjaama, käsikirjoittama ja tuottama saksalainen televisiosarja vuodelta 1984. Se kertoo pienen Hunsrückissä sijaitsevan saksalaisen kylän elämästä vuosina 1919–1982. Sarjan keskeinen henkilö on Maria Simon (Marita Breuer), jonka kautta kylän – ja maailman – tapahtumia seurataan 63 vuoden ajan. Elokuva käyttää sekä mustavalko- että värikuvausta.


title: Kotiseutu (televisiosarja)

text: "Kotiseudun" ensiesitys oli Venetsian elokuvajuhlilla 1984. Edgar Reitz painotti silloin, että "Kotiseutu" on elokuva – ei televisiosarja – ja että sitä pitäisi kohdella elokuvana. Pituudestaan huolimatta (lähes 16 tuntia) sitä on myös esitetty elokuvateattereissa.


title: Kotiseutu (televisiosarja)

text: "Kotiseutu" oli välitön menestys. Venetsian elokuvajuhlilla se voitti Fiprescin palkinnon ja se esitettiin lähes jokaisessa Euroopan maassa. Suomessa sen esitti YLE.


title: Kotiseutu (televisiosarja)

text: "Kotiseutu" sai kaksi jatko-osaa: "Kotiseutu II" (1993) ja "Kotiseutu III" (2004).


title: Albert Saksilainen

text: Albert Saksilainen voi viitata seuraaviin henkilöihin:


title: ISO/IEC 27000

text: ISO/IEC 27000 viittaa kasvavaan ISO/IEC-standardiperheeseen, jonka yhteinen otsikko on "Informaatioteknologia.Turvallisuus.Tietoturvallisuuden hallintajärjestelmät". Erityisesti ISO/IEC 27000 on sarjan ensimmäisen osan "Yleiskatsaus ja sanasto" tunnus.


title: ISO/IEC 27000

text: Standardissa määritellään yleiset vaatimukset tietoturvallisuuden hallintajärjestelmän luomiselle, toteuttamiselle, käyttämisellä, valvonnalle, katselmoinnille, ylläpidolle ja parantamiselle. Standardissa esitetyt yleiset vaatimukset ovat sovellettavissa organisaation tyypistä, koosta tai luonteesta riippumatta.


title: ISO/IEC 27000

text: Standardi on laadittu malliksi tietoturvallisuuden hallintajärjestelmän (ISMS, Information Security Management System) kehittämiselle, toteuttamiselle, käyttämiselle, valvomiselle, katselmoinnille, ylläpitämiselle ja parantamiselle. Tietoturvallisuuden hallintajärjestelmän käyttöönotto on organisaation strateginen päätös. Organisaation tietoturvajärjestelmän suunnitteluun ja toteutukseen vaikuttavat sen tarpeet ja tavoitteet, turvallisuusvaatimukset, käytettävät prosessit sekä organisaation koko ja rakenne. Näiden ja niitä tukevien järjestelmien uskotaan muuttuvan ajan mukana.


title: ISO/IEC 27000

text: Tämä on sarjan eniten käytetty standardi, jonka vaatimuksia voidaan käyttää organisaatioiden vaatimustenmukaisuuden sertifiointiin.


title: ISO/IEC 27000

text: Standardi määrittelee ohjeita ja yleisiä periaatteita organisaation tietoturvahallinnan käynnistämiseen, käyttöönottoon, ylläpitoon ja parantamiseen. Tässä kansainvälisessä standardissa kuvaillut tavoitteet tarjoavat yleistä opastusta yleisesti hyväksytyistä tietoturvahallinnan tavoitteista. Tämän standardin valvontatavoitteet ja turvamekanismit on tarkoitettu otettaviksi käyttöön, jotta täytetään riskinarvioinnissa tunnistetut vaatimukset. Tätä kansainvälistä standardia voidaan käyttää käytännön ohjeistuksena, jonka pohjalta voidaan kehittää organisaation turvallisuusstandardeja ja tehokkaita turvallisuusjohtamisen käytäntöjä sekä auttaa lisäämään luottamusta organisaatioiden välisiin liiketoimiin.


title: ISO/IEC 27000

text: Täsmälleen samansisältöinen standardi suomenkielisenäkäännöksenä ISO/IEC 17799:fi.


title: ISO/IEC 27000

text: Standardi on antaa käytännön opastusta tietoturvallisuuden hallintajärjestelmän (ISMS)toteuttamissuunnitelman laatimisesta organisaatiossa standardin ISO/IEC 27001:2005 mukaisesti.


title: ISO/IEC 27000

text: Standardissa esitetään ohjeita sellaisten mittareiden ja mittausten kehittämisestä ja käytöstä, joilla voidaan arvioida standardin ISO/IEC 27001 mukaisesti toteutetun tietoturvallisuuden hallintajärjestelmän (ISMS) ja turvamekanismien tai turvamekanismiyhdistelmien vaikuttavuutta.


title: ISO/IEC 27000

text: Standardissa esitetään ohjeita organisaation tietoturvariskien hallinnasta. Se tukee erityisesti standardin ISO/IEC 27001 mukaisen tietoturvallisuuden hallintajärjestelmän vaatimuksia.


title: ISO/IEC 27000

text: Standardisarjasta vastaa kansainvälinen ISO/IEC JTC 1/SC 27 -komitea, erityisesti sen työryhmä 1 (WG1). Suomen osalta komitean ja sen työryhmien työ seuraa ja kansallisia kannanottoja lähettää SFS:n standardisointiryhmä 307 - Tietoturvatekniikat.


title: Antoine Grimaldi

text: Antoine Grimaldi, Le Chevalier [de] Grimaldi, (2. lokakuuta 1697 Pariisi – 28. marraskuuta 1784 Monaco) oli Monacon tosiasiallinen hallitsija vuosina 1732–1784. Hän oli Antonio I:n ja myös Babéna tunnetun tanssija Élisabeth Dufortin avioton lapsi, jonka Antonio tunnusti vuonna 1715.


title: Antoine Grimaldi

text: "Chevalier de Grimaldista" tuli Monacon kenraalikuvernööri 20. toukokuuta 1732, kun hänen lankonsa Jaakko I, Monacon ruhtinas, ja tämän poika, ruhtinas Honoré III, muuttivat asumaan Pariisiin Hôtel Matignoniin ja jäivät sinne, vaikka Honoré julistettiin vuonna 1734 Monacon ruhtinaaksi.


title: Antoine Grimaldi

text: Tilanne pysyi samanlaisena Antoinen kuolinvuoteen 1784 saakka. Silloin Honoré III oli jo 64-vuotias.


title: Antoine Grimaldi

text: Antoine Grimaldi onnistui hyvin valtionhoitajana. Hän onnistui pitämään Monacon syrjässä Itävallan perimyssodasta vuosina 1740–1748.


title: Antoine Grimaldi

text: Antoine ei mennyt koskaan naimisiin. Hän kuoli 28. marraskuuta 1784. Vuonna 1966 hänen maalliset jäännöksensä siirrettiin Monacon katedraalin apsikseen.


title: Euregio Karelia

text: Euregio Karelia on kolmen Suomen maakunnan (Kainuun, Pohjois-Karjalan ja Pohjois-Pohjanmaan) ja Karjalan tasavallan muodostama yhteistyöalue ja yhteistyöfoorumi. Euregio Karelia perustettiin 24.2.2000 solmitulla sopimuksella, jonka allekirjoittivat Suomen puolelta yhteistyöalueen kolmen maakuntaliiton edustajat ja Venäjän puolelta Karjalan tasavallan ulkomaansuhteiden ministeri.


title: Euregio Karelia

text: Käytännössä Euregio Karelia on kansainvälinen yhteisö, jonka toiminnan perustana on sen jäsenalueiden yhteinen tarve parantaa yhteistoiminnan avulla ko. alueiden väestön elinolosuhteita. Euregio Karelian toimintamuoto on rakennettu aiemmin Euroopassa perustettujen ja jo toimineiden Euregio –alueiden kokemusten pohjalta. Euregio Karelia oli ensimmäinen Euroopan unionin ja Venäjän väliselle maarajalle perustettu Euregio –alue.


title: Euregio Karelia

text: Euregio Karelia on jatkuva prosessi, jossa yhteistyötä tehdään konkreettisella tasolla rajan molemmilla puolin yhteisen päämäärän hyväksi. Euregio Karelia pyrkii vaikuttamaan päätöksentekoon sen molempien jäsenmaiden keskushallinnon sekä Euroopan unionin suuntaan. Tavoitteena on mm. vaikuttaa rajanylittävän yhteistyön asemaan EU:n ulko- sekä aluepolitiikassa. Samoin tavoitteena on vahvistaa ja edistää rajanylittävään yhteistyöhön kytkeytyvien politiikka- ja rahoitusohjelmien yhteensovittamista ja koordinointia.


title: Euregio Karelia

text: Euregio Karelia yhteistyöfoorumin ylin päättävä elin on Euregio Karelia hallitus, joka kokoontuu vähintään kerran vuodessa. Euregio Karelian hallituksen varsinaisia jäseniä ovat 6 maakuntaliittojen edustajaa Suomesta (Kainuun, Pohjois-Karjalan ja Pohjois-Pohjanmaan liitto kukin nimittävät kaksi edustajaa ja heille henkilökohtaiset varajäsenet) ja 6 edustajaa Karjalan tasavallasta (Karjalan tasavalta nimittää jäsenet). Myös Suomen ulkoasiainministeriön ja Työ- ja elinkeinoministeriön, Venäjän federaation ulkoministeriön ja Euroopan unionin nimeämillä edustajilla on mahdollisuus osallistua Euregio Karelian hallituksen kokouksiin.


title: Euregio Karelia

text: Euregio Karelian hallituksessa on käytössä kaksoispuheenjohtajuus, eli kussakin kokouksessa on sekä suomalainen että venäläinen puheenjohtaja yhtä aikaa. Suomen puolelta puheenjohtajana toimii kunkin maakuntaliiton edustaja vuorollaan, rotaatioperiaatteen mukaisesti.


title: Euregio Karelia

text: Euregio Karelian hallituksella on apunaan sihteeristö, joka valmistelee hallituksen käsittelyyn tulevat asiat ja toteuttaa hallituksen sille antamat tehtävät. Sihteeristö koostuu Karjalan tasavallan edustajasta ja suomalaisten maakuntien liittojen edustajista, yksi kustakin. Pääsihteeri ja puheenjohtaja ovat samalta alueelta.


title: Euregio Karelia

text: Naapuruusohjelmat olivat Euroopan unionin ulkorajaohjelmia, joilla pyrittiin edistämään raja-alueiden taloudellista ja sosiaalista kehitystä, hyvää naapuruutta. Naapuruusohjelmat korvasivat entiset Interreg III A ja Tacis CBC -ohjelmat.


title: Euregio Karelia

text: Suomessa toimi neljä naapuruusohjelmaa, joista kolme kohdistui Venäjän rajalle. Yksi näistä oli Kainuun, Pohjois-Karjalan ja Pohjois-Pohjanmaan maakuntien sekä Karjalan tasavallan yhteinen Euregio Karelia naapuruusohjelma. Ohjelmalla tuettiin rajat ylittävää taloudellista ja sosiaalista yhteistyötä.


title: Euregio Karelia

text: Nykyisin Euregio Karelian alueella toimii Kainuun, Pohjois-Karjalan, Pohjois-Pohjanmaan ja Karjalan tasavallan välinen Karelia ENPI CBC -ohjelma. Kyseessä on rajan ylittävän yhteistyön ohjelma, joka jatkaa aiemmin Interreg II ja III A Karjala -ohjelmissa sekä Euregio Karelia naapuruusohjelmassa toteutettua yhteistyötä.


title: GLE1

text: GLE1 on kromosomissa 9 sijaitseva ihmisen autosomaalinen geeni. Geeni koodaa proteiinin, joka toimii solussa osana lähetti-RNA:n kuljetukseen osallistuvien molekyylien muokkaus- ja toimintaketjua. GLE1-proteiini toimii solussa viestinviejänä, joten se on liikehermosolujen toiminnalle tärkeä, sillä se sekä mahdollistaa solun nopean reagoimisen ulkoisiin ärsykkeisiin.


title: GLE1

text: Geenin virheellinen muoto aiheuttaa Hervan ja Vuopalan tautia.


title: Luettelo Yön jäsenistä

text: Tämä on luettelo Yö-yhtyeen kokoonpanoista sen perustamisesta aina nykyhetkeen asti.Alkuperäiskokoonpano pysyi koossa Yön perustamisesta alkuvuodesta 1981 kolme kuukautta.


title: Luettelo Yön jäsenistä

text: Toinen kokoonpano toimi keväästä 1981 alkuvuoteen 1982.


title: Luettelo Yön jäsenistä

text: Kolmas Yön kokoonpano toimi alkuvuodesta 1982 vuoden 1985 juhannukseen.


title: LRRTM1

text: LRRTM1 on kromosomissa 2 sijaitseva autosomaalinen geeni, jonka tietty muutos altistaa vasenkätisyydelle. Geeni toimii aivoissa aktiivisesti jo sikiökaudella.


title: Daf-16

text: daf-16 on geeni. Geeni vaikuttaa keskeisesti solun elinkaaren pituuteen. Geeni on löydetty madoilta mutta vastaava geeniryhmä löytyy myös ihmiseltä.


title: Hannu Oksanen (jääkiekkoilija)

text: Hannu Tapani Oksanen (s. 15. marraskuuta 1957 Ylöjärvi) on suomalainen jääkiekkoilija. Hän pelasi jääkiekon SM-liigassa 13 kautta edustaen kasvattajaseuraansa Ilvestä, Jokereita, Tapparaa ja KalPaa. Oksanen pelasi SM-liigassa 345 ottelua tehoin 129+159=288. Hän pelasi myös kauden 1984–1985 Ruotsissa, Elitserien-joukkue Leksands IF:ssä.


title: Hannu Oksanen (jääkiekkoilija)

text: Oksanen pelasi vuodet 1976–1981 Ilveksessä. Kauden 1981–1982 hän pelasi jääkiekon II-divisioonaa KalPassa ja kaksi seuraavaa kautta Jokereissa. Oksanen voitti siellä SM-hopeaa keväällä 1983. Toisella Jokeri-kaudellaan hän pelasi myös seitsemän SM-liigaottelua myös Suomen olympiajoukkueessa. Oksanen pelasi kauden aikana vuoden 1984 talviolympialaisissa. Oksanen pelasi Jokereissa uransa tehokkaimmat vuodet tehden ensimmäisellä kaudellaan 46 pistettä ja toisella 49.


title: Hannu Oksanen (jääkiekkoilija)

text: Oksanen pelasi kauden 1984–1985 Elitserien-joukkue Leksandissa ja vuodet 1985–1989 kuluivat Tapparassa. Hän voitti Tapparassa Suomen mestaruuden vuosina 1986, 1987 ja 1988. Vuonna 1986 Oksanen pelasi MM-kilpailuissa.


title: Hannu Oksanen (jääkiekkoilija)

text: Kaksi uransa viimeistä kautta 1989–1990 ja 1990–1991 Oksanen pelasi KalPassa. Hänen uransa päättyi keväällä 1991 SM-hopeaan.